cyanic-selkie/wikianc huggingface dataset:
ഫ്ലവർഹോൺ സിക്ലിഡ്
ഉത്ഭവം
ഫ്ലവർഹോൺ പ്രജനനം 1993 മുതൽ തുടങ്ങുകയും തായ്‌വാനികളും മലേഷ്യക്കാരും രാജ്യത്തിന്റെ പടിഞ്ഞാറൻ ഭാഗത്ത് കാണപ്പെടുന്ന 'കലോയി' അല്ലെങ്കിൽ 'യുദ്ധക്കപ്പലുകൾ' എന്നറിയപ്പെടുന്ന മുമ്പോട്ട്‌ ഉന്തിനിൽക്കുന്ന തലകളുള്ള മത്സ്യത്തെ പ്രശംസിക്കുകയും ചെയ്തു. 1994 ആയപ്പോഴേക്കും റെഡ് ഡെവിൾ സിക്ലിഡുകളും (സാധാരണയായി ആംഫിലോഫസ് ലാബിയറ്റസ്) ട്രിമാക് സിക്ലിഡുകളും (ആംഫിലോഫസ് ട്രൈമാകുലറ്റസ്) മധ്യ അമേരിക്കയിൽ നിന്ന് മലേഷ്യയിലേക്ക് ഇറക്കുമതി ചെയ്യുകയും ബ്ലഡ് പാരറ്റ് സിക്ലിഡിന്റെ സങ്കരയിനം തായ്‌വാനിൽ നിന്ന് മലേഷ്യയിലേക്ക് ഇറക്കുമതി ചെയ്യുകയും ഈ മത്സ്യങ്ങളെ ഒരുമിച്ച് വളർത്തുകയും ഫ്ലവർഹോണിന്റെ സങ്കരയിനമുണ്ടാക്കുകയും ചെയ്തു.
1995-ൽ ഹ്യൂമൻ ഫെയ്സ് റെഡ് ഗോഡ് ഓഫ് ഫോർച്യൂൺ ഉപയോഗിച്ച് കൂടുതൽ ബ്ലഡ് പാരറ്റുകളുടെ സങ്കരയിനമുണ്ടാക്കി. ഇതിൽ നിന്ന് അഞ്ച് നിറങ്ങളിലുള്ള ഗോഡ് ഓഫ് ഫോർച്യൂൺ എന്ന പുതിയ ഇനമുണ്ടായി. മനോഹരമായ നിറങ്ങളാൽ ഈ മത്സ്യം പെട്ടെന്ന് ജനപ്രിയമായി. തെരഞ്ഞെടുത്ത സങ്കരയിനമുണ്ടാക്കൽ 1998 വരെ തുടർന്നു. ഏഴ് നിറങ്ങളിലുള്ള ബ്ലൂ ഫെയറി മൗത്ത് (ഗ്രീനിഷ് ഗോൾഡ് ടൈഗർ എന്നും അറിയപ്പെടുന്നു) മധ്യ അമേരിക്കയിൽ നിന്ന് ഇറക്കുമതി ചെയ്യുകയും തായ്‌വാനിൽ നിന്നുള്ള ജിൻ ഗാംഗ് ബ്ലഡ് പാരറ്റുമായി സങ്കരയിനമുണ്ടാക്കുകയും ചെയ്തു. ഈ സങ്കരയിന ആദ്യ തലമുറയിലെ ഹുവ ലുവോ ഹാൻ ഫ്ലവർഹോൺ സങ്കരയിനങ്ങളിലേക്ക് (പലപ്പോഴും ഇംഗ്ലീഷിൽ ലുഹാൻസ് എന്ന് വിളിക്കപ്പെടുന്നു) നയിച്ചു. അവ പിന്നീട് ഫ്ലവർഹോൺ എന്നറിയപ്പെടുന്നു.
പടിഞ്ഞാറ് നിന്നെത്തിയത്
ലുഹാൻ‌സ് ആദ്യമായി അമേരിക്കയിലേക്ക് ഇറക്കുമതി ചെയ്തപ്പോൾ, ഈ മത്സ്യങ്ങളിൽ ഫ്ലവർ‌ഹോൺ, എന്നീ രണ്ട് ഇനം മാത്രമേ വിതരണത്തിനായി ഉണ്ടായിരുന്നുള്ളൂ. മുത്തുകൾ (ചർമ്മത്തിൽ വെള്ളി-വെളുത്ത പാടുകൾ), ഇല്ലാത്തവ എന്നിങ്ങനെ രണ്ട് തരത്തിലാണ് ഫ്ലവർഹോർണുകൾ വന്നത്. ഗോൾഡൻ ബേസിൽ മങ്ങിയതും അല്ലാത്തതും ആയ രണ്ട് ഇനങ്ങൾ ഉണ്ടായിരുന്നു. ഫ്ലവർ‌ഹോണുകളിൽ‌, മുത്തുകളില്ലാത്തവ മുത്തുകളുള്ളവയെക്കാളിലും പെട്ടെന്ന്‌ ജനപ്രീതിയിൽ‌ മറികടന്നു മുത്തു-സ്കെയിൽ‌ ഫ്ലവർ‌ഹോണുകളായിത്തീർ‌ന്നു. അവ ഷെൻ‌ ഷു ഇനമായി വികസിപ്പിച്ചു. ഫ്ലവർഹോണിന്റെ ചാരനിറത്തിലുള്ള ചർമ്മത്തിന് പകരം ഗോൾഡൻ ബേസിൽ, മങ്ങാത്തവയിൽ ആകർഷകമായ സ്വർണ്ണ ചർമ്മം വികസിപ്പിച്ചു.
1999 ആയപ്പോഴേക്കും അമേരിക്കൻ വിപണിയിൽ നാല് തരം ഫ്ലവർഹോൺ ലഭ്യമാണ്: റെഗുലർ ഫ്ലവർഹോൺസ്, മുത്ത്-സ്കെയിൽ ഫ്ലവർഹോൺസ്, ഗോൾഡൻ ഫ്ലവർഹോൺസ്, ഫേഡറുകൾ. വാണിജ്യ സങ്കരയിനനിർമ്മാതാക്കൾ വർദ്ധിക്കുകയും ഒപ്പം പദാവലിയിൽ കാര്യമായ പരിഗണനയില്ലാതെ മത്സ്യത്തെ കാഴ്ചയ്ക്കനുസരിച്ച് തിരഞ്ഞെടുത്തു. തൽഫലമായി, പേരുകൾ ആശയക്കുഴപ്പത്തിലാകുകയും രക്ഷാകർതൃത്വം അടയാളപ്പെടുത്തുന്നത് പ്രയാസകരമാവുകയും ചെയ്തു.
2000 മുതൽ 2001 വരെ, കംഫ ഇനം പ്രത്യക്ഷപ്പെട്ടു. വീജ ജനുസ്സിലെ ഏതെങ്കിലും ഇനം അല്ലെങ്കിൽ പാരറ്റ് സിക്ലിഡിലെ ഏതെങ്കിലും തരത്തിലുള്ള ഫ്ലവർഹോണിന്റെ സങ്കരയിനങ്ങളായിരുന്നു ഇവ. ഹ്രസ്വമായ വായ, ചുറ്റിയ വാലുകൾ, കുഴിഞ്ഞ കണ്ണുകൾ, വലിയ തല മുഴ എന്നിങ്ങനെയുള്ള ചില പുതിയ സ്വഭാവവിശേഷങ്ങൾ ഇവയിലൂടെ കൊണ്ടുവന്നു. ഇത് കണ്ട്, ചെൻ സൂവിനെ വളർത്തുന്നവർ കം‌ഫ ഇനങ്ങളുമായി തങ്ങളുടെ മത്സ്യത്തെ വേഗത്തിൽ വളർത്തിയെടുക്കാനും കൂടുതൽ വർണ്ണാഭമായി മാറ്റാനും തുടങ്ങി.
പരിപാലനം
ഫ്ലവർഹോൺ സിക്ലിഡുകളുടെ ആയുസ്സ് 10-12 വർഷമാണ്. ഇവ സാധാരണയായി 80–85 ° F ജല താപനിലയിലും 7.4–8.0 പി.എച്ച്.ലും പരിപാലിക്കാൻ അവക്ക് കുറഞ്ഞത് 55 ഗാലൻ ടാങ്ക് ആവശ്യമാണ്. കൂടുതൽ സൗകര്യം 125 ഗാലൻ ടാങ്ക് ആണ്. ഒരു സങ്കരയിനം ജോഡിക്ക് വലിപ്പം അനുസരിച്ച് 150 ഗാലൻ‌ അല്ലെങ്കിൽ‌ കൂടുതൽ‌ ടാങ്ക് ആവശ്യമായി വന്നേക്കാം. ആക്രമണാത്മകവും പ്രദേശികവുമായതിനാൽ രണ്ടോ അതിലധികമോ ഇനം ഫ്ലവർഹോർണുകൾ സാധാരണയായി ഒരുമിച്ച് സൂക്ഷിക്കില്ല, പക്ഷേ ടാങ്ക് പാർപ്പിടങ്ങളെ അക്രിലിക് ഡിവൈഡറുകൾ അല്ലെങ്കിൽ മുട്ട ക്രേറ്റുകൾ ഉപയോഗിച്ച് വിഭജിക്കുന്നു.
സങ്കരയിനങ്ങളിൽ ആണും പെണ്ണും തമ്മിൽ വേർതിരിച്ചറിയാൻ നിരവധി മാർഗങ്ങളുണ്ട്. സാധാരണയായി, ആൺ പെണ്ണിനെക്കാൾ വലുതാണ്, പക്ഷേ ചില അപവാദങ്ങളുണ്ട്. ആൺ മത്സ്യത്തിന് നെറ്റിയിൽ കോക്ക് അഥവാ നുച്ചൽ മുഴയും സാധാരണയായി തിളക്കമാർന്നതും കൂടുതൽ വ്യക്തവുമായ നിറവും കാണപ്പെടുന്നു. മിക്ക ഇനങ്ങളിലും പെൺ‌മത്സ്യത്തിന് പിൻവശത്തെ ചിറകുകളിൽ കറുത്ത പുള്ളികളാണുള്ളത്. അതേസമയം ആൺ മത്സ്യത്തിന് സാധാരണയായി വലിയ ഗുദവും, പിൻഭാഗ ചിറകുകളും കാണപ്പെടുന്നു. പെൺ‌മത്സ്യത്തിന് പ്രത്യേകിച്ചും പ്രജനനത്തിന് തയ്യാറാകുമ്പോൾ ഓറഞ്ച് വയറുണ്ടാകും. ആൺ മത്സ്യത്തിന്റെ വായ പെണ്ണിനേക്കാൾ കട്ടിയുള്ളതും കൂടുതൽ വ്യക്തവുമാണ്. ഫ്ലവർഹോണിന്റെ ലിംഗം നിർണ്ണയിക്കാനുള്ള ഒരു മാർഗ്ഗം, പ്രായപൂർത്തിയായ പെൺമത്സ്യം എല്ലാ മാസവും ആൺ മത്സ്യമില്ലാതെ തന്നെ മുട്ടയിടും എന്നതാണ്.
ഹോൾ-ഇൻ-ഹെഡ് രോഗം, "ഇച്", ദഹന തടസ്സങ്ങൾ എന്നിവ ഉൾപ്പെടെ നിരവധി രോഗങ്ങൾക്ക് ഫ്ലവർഹോൺ സിക്ലിഡുകൾ വിധേയമാണ്.
ഇനങ്ങൾ
യഥാർത്ഥ ഫ്ലവർഹോൺ സങ്കരയിനത്തിനെ ലുഹാൻസ് എന്നാണ് വിളിക്കുന്നത് (അർഹത്തിന്റെ ബുദ്ധമത സങ്കൽപ്പത്തിന്റെ ചൈനീസ് പദത്തിൽ നിന്ന്). പ്രധാനമായും നാല് ഇനങ്ങൾ ചെൻ സു, ഗോൾഡൻ മങ്കി, കമ്പ, ഗോൾഡൻ ബേസ് ഗ്രൂപ്പ്, ഇതിൽ ഫേഡേഴ്‌സും ഗോൾഡൻ ട്രിമാക്കും ഉൾപ്പെടുന്നു. അവയെ ചിലപ്പോൾ ഇനങ്ങൾ എന്ന് വിളിക്കാറുണ്ട്, എന്നിരുന്നാലും സാങ്കേതികമായി ഈ പദം പൂർണ്ണമായും വളർത്തു ഇനങ്ങളെ മാത്രം സൂചിപ്പിക്കുന്നു.
കിംഗ് കോംഗ് പാരറ്റ്സും റെഡ് ഇൻ‌ഗോട്ടുകളും
ബ്ലഡ് പാരറ്റ് സിക്ലിഡുകളാണ് സിക്ലിഡ് സങ്കരയിനങ്ങളുടെ ആദ്യകാല ഇനം. അതേസമയം കിംഗ് കോംഗ് പാരറ്റ് ഫ്ലവർഹോൺ സങ്കരയിനങ്ങളുടെ പരിവർത്തനത്തിന്റെ ആദ്യ ഘട്ടത്തെ പ്രതിനിധീകരിക്കുന്നു. ബ്ലഡ് പാരറ്റ് സിക്ലിഡുകൾ ചെറുതാണ്, വലിയ തല, കൂടുതൽ ഉന്തിനിൽക്കുന്ന കണ്ണുകൾ, വി ആകൃതിയിലുള്ള വായ എന്നിവ ഇവയുടെ സവിശേഷതയാണ്. കിംഗ് കോംഗ് പാരറ്റ് വലിപ്പമുള്ളതാണ്. ചുവപ്പ് കലർന്ന ഓറഞ്ച് നിറവും, ഗുദഭാഗത്തെ ചിറകുകൾ ചെറുതാണ്. കിംഗ് കോങ്ങിന്റെ ആകൃതി റെഡ് ഡെവിൾ സിക്ലിഡിന് സമാനമാണ്. ഇത് 18 സെന്റിമീറ്റർ വലിപ്പത്തിൽ എത്തുമ്പോൾ, വായയുടെ ആകൃതി കൂടുതൽ ഉന്തിനിൽക്കുന്ന താടിയെല്ലുള്ള ഒരു ത്രികോണത്തിലേക്ക് മാറുന്നു. ഈ മത്സ്യങ്ങളിൽ 20% മാത്രമേ അര കിലോഗ്രാം വലിപ്പത്തിൽ വളരുകയുള്ളൂ.
പിഗ്മെന്റ് കുത്തിവയ്പ്പിലൂടെ കിംഗ് കോംഗ് പാരറ്റ് ചിലപ്പോൾ പർപ്പിൾ അല്ലെങ്കിൽ നീല നിറമായിരിക്കും. ഈ രീതി മത്സ്യത്തിന് അനാരോഗ്യകരമാണ്. കാലത്തിനനുസരിച്ച് നിറം മങ്ങും. സ്വാഭാവിക നിറങ്ങളോടും ആകർഷണങ്ങളോടും കൂടിയ പാരറ്റ് സിക്ലിഡുകൾക്ക് സ്വാഭാവികമായും ചുവന്ന നിറം കൂടുതൽ വികാസം പ്രാപിക്കുന്നു. കൂടുതൽ പ്രജനനത്തിനൊപ്പം, വൃത്താകൃതിയിലുള്ള ശരീര ആകൃതി തിരഞ്ഞെടുക്കാനും സാധിക്കുന്നു. പിൻഭാഗത്തെ ചിറകുകൾ, ഗുദഭാഗത്തെ ചിറകുകൾ, എന്നിവ വാൽ ചിറകുകളേക്കാൾ നീളമുള്ളതാണ്. കൂടാതെ വായ സ്വാഭാവികമായി തുറക്കാനും അടയ്ക്കാനും സാധിക്കുന്നു. ഈ മത്സ്യങ്ങൾക്ക് വ്യക്തമായ കണ്ണുകളുണ്ട്, അവയിൽ 90% 1 കിലോയിലോ അതിൽ കൂടുതലോ വളരുന്നു. ഫ്ലവർഹോൺ മത്സ്യങ്ങൾക്ക് തലയുടെ ആകൃതി പ്രത്യേകസവിശേഷതയാണ്.
റെഡ് മമ്മൺ, റെഡ് ഇൻ‌കോട്ട് ഇനങ്ങൾ ഈ സങ്കരയിന സിക്ലിഡുകളിൽ ഏറ്റവും സാധാരണമാണ്. ഈ രണ്ട് മത്സ്യങ്ങളും ഫെങ് ഷൂയിയിൽ മൂല്യമേറിയതാണ്. സൗഭാഗ്യദേവത ധരിക്കുന്ന തൊപ്പി പോലെ ഉയർന്ന നെറ്റി കാണപ്പെടുന്ന സങ്കരയിന സിക്ലിഡിനെ ചുവന്ന മമ്മൺ എന്ന് പേരിട്ടു. വിചിത്രമായ ആകൃതിയിലുള്ള സ്വർണ്ണം അല്ലെങ്കിൽ വെള്ളി നാണയങ്ങൾ മുമ്പ് ചൈനയിൽ പണമായി ഉപയോഗിച്ചിരുന്നതിനെ അനുസ്മരിച്ച് യുവാൻ-ബാവോ ആകൃതിയിൽ കാണപ്പെടുന്നതിനാൽ ഈ സങ്കരയിന സിക്ലിഡിനെ റെഡ് ഇൻ‌കോട്ട് എന്ന് പേര് നൽകി.
റെഡ് മോമോണും റെഡ് ഇൻ‌ഗോട്ടും ആദ്യ വർഷത്തിൽ 20 സെന്റിമീറ്റർ വലിപ്പത്തിൽ വേഗത്തിൽ വളരുന്നു. രണ്ടുവർഷത്തിനുശേഷം ഇവ 25–28 സെന്റിമീറ്ററാകുന്നു. അവയുടെ പരമാവധി വലിപ്പം ഇതുവരെ അറിവായിട്ടില്ല, ഭാവിയിൽ മത്സ്യം 30 സെന്റിമീറ്ററോ അതിൽ കൂടുതലോ വളരുമെന്ന് വിശ്വസിക്കപ്പെടുന്നു. ഈ രണ്ട് മത്സ്യങ്ങളെയും 28 ° C ജല താപനിലയിലും, ~ 6–8 പി‌എച്ച് ലും (ചെറുതായി ആസിഡ് വെള്ളത്തിന് മുൻഗണന നൽകുന്നു), ~ 3–6 കെ‌എച്ച് ലും വളർത്തുന്നു. അതേസമയം ജലത്തിന്റെ ഗുണനിലവാരത്തിൽ പെട്ടെന്നുള്ള മാറ്റം ഒഴിവാക്കുകയും അമോണിയ, നൈട്രൈറ്റ് എന്നിവയുടെ സാന്നിദ്ധ്യം ജലത്തിൽ പതിവായി പരിശോധിക്കുകയും ചെയ്യുന്നു. ഈ രണ്ട് മത്സ്യങ്ങളെയും ഉപയോഗിച്ച് വ്യത്യസ്ത തരം സിക്ലിഡുകളുടെ സങ്കരയിനങ്ങളുണ്ടാക്കാം.
ഗോൾഡൻ മങ്കി
യഥാർത്ഥ ഗോൾഡൻ മങ്കി (ഗുഡ് ഫോർച്യൂൺ എന്നും അറിയപ്പെടുന്നു) അല്ലെങ്കിൽ കമലാവു വളർത്തിയത് മലേഷ്യയിലെ ഓപ്പോയിലെ ബെർച്ചാമിൽ ലാം സിയയും ലാം സൂനും ചേർന്നാണ്. മൂന്നാം തലമുറയ്ക്കുശേഷം, അവയെല്ലാം 2001-ൽ എ -1 അക്വേറിയത്തിലേക്ക് വിറ്റു. ഈ തരം ഫ്ലവർഹോൺ ഒരു യഥാർത്ഥ ലുഹാൻ അധിഷ്ഠിത മത്സ്യമാണ്. മിശ്രിത തരം ചെൻ സുവോ അല്ലെങ്കിൽ കംഫയോയല്ല.
ആയിരത്തിലധികം ഡോളറിന്റെ പ്രൈസ് ടാഗ് വഹിക്കുന്ന ഈ മത്സ്യം പ്രത്യേകിച്ച് ചെലവേറിയ ഫ്ലവർഹോൺ ആകാം. 2009-ലെ മലേഷ്യൻ എക്സിബിഷനിൽ ഏറ്റവും വിലയേറിയ ഗോൾഡൻ മങ്കി 600,000 ഡോളറിന് വിറ്റു.
കംഫ
ഈ ഇനം ലുഹാനിൽ നിന്ന് നേരിട്ട് ഉത്ഭവിച്ചു. വെളുത്തതോ മഞ്ഞയോ ആയ കണ്ണുകൾ (ചുവന്ന കണ്ണുകൾ കാണാം. പക്ഷേ സാധാരണമല്ല), ഒരു വിശറിപോലുള്ള വാൽ, വെള്ളത്തിന്റെ നിറമുള്ള തലയിലെ മുഴ, കുഴിഞ്ഞ കണ്ണുകൾ, ചെൻ സുവിനേക്കാൾ ചെറിയ ചുണ്ടുകൾ എന്നിവയാണ് ഇതിന്റെ പ്രധാന സവിശേഷതകൾ. ഈ ഇനത്തിന് പൊതുവെ ചെൻ സുവിനേക്കാൾ വലുതും ചതുരവുമായ ശരീരം കാണപ്പെടുന്നു. ഹെഡ്ഫ്ളവേഴ്സ് കംഫയിൽ കാണാം, പക്ഷേ ചെൻ സുവിനെപ്പോലെ മുഴച്ചുകാണുന്നില്ല.
ചെൻ സു
ലുഹാനിൽ നിന്ന് ഉണ്ടായ കംഫയ്ക്ക് ശേഷമാണ് ഈ ഇനം ഉത്ഭവിച്ചത്. വൃത്താകൃതിയിലുള്ള വാൽ, വലിയ വായ, ചുവന്ന ഉന്തിനിൽക്കുന്ന കണ്ണുകൾ, ഒരു പ്രധാന ഹെഡ്ഫ്ളവർ എന്നിവ ഇതിന് കാണപ്പെടുന്നു. ചെൻ സു എന്നാൽ 'മുത്ത് ഫ്ലവർഹോൺ' എന്നാണ്. ഈ ഇനത്തിന്റെ ഏറ്റവും ശക്തമായ സ്വഭാവസവിശേഷത മുത്തുകളാണ്. ബ്രീഡർമാർ പലപ്പോഴും ചെൻ സുവിനൊപ്പം മറ്റ് തരം സങ്കരയിനങ്ങളെയുണ്ടാക്കുന്നു, കാരണം അവ എളുപ്പത്തിൽ പ്രജനനം നടത്തുകയും അടുത്ത തലമുറയ്ക്ക് മികച്ച മുത്ത് (ഫ്ലവർലൈൻ) സൃഷ്ടിക്കുകയും ചെയ്യുന്നു.
ഗോൾഡൻ ബേസ്
ഫേഡേഴ്സ്, ഗോൾഡൻ ട്രിമാക് എന്നിവയുൾപ്പെടെ ഒന്നിലധികം ഇനങ്ങളുടെ ഒരു കൂട്ടമാണ് ഗോൾഡൻ ബേസ്. ഫേഡേഴ്സിനെ ആ പേരിലാണ് വിളിക്കുന്നത്. കാരണം ജീവിതത്തിലെ യൗവന കാലഘട്ടത്തിൽ അവയ്ക്ക് ആദ്യം നിറം നഷ്ടപ്പെടുകയും പിന്നീട് പൂർണ്ണമായും കറുത്തതായിത്തീരുകയും ചെയ്യും, മങ്ങൽ പ്രക്രിയ തുടരുമ്പോൾ, കറുപ്പ് മങ്ങുന്നു. കൂടുതൽ ഊർജ്ജസ്വലമായ നിറം, സാധാരണയായി മഞ്ഞ അല്ലെങ്കിൽ ചുവപ്പ് ആണ്.
റെഡ് ടെക്സസ് സിക്ലിഡുകൾ ഫ്ലവർഹോർണുകളുടെ ഗോൾഡൻ ബേസ് കുടുംബവുമായി ബന്ധപ്പെട്ടിരിക്കുന്നു. പച്ച ടെക്സസ് സിക്ലിഡ് ഒരു മമ്മോൺ അല്ലെങ്കിൽ കിംഗ് കോംഗ് പാരറ്റ് ഉപയോഗിച്ച് പ്രജനനം ചെയ്തുകൊണ്ടാണ് അവ ആദ്യം സൃഷ്ടിക്കപ്പെട്ടത്. തുടർന്ന് സ്ഥിരമായ ചുവന്ന നിറം ലഭിക്കുന്നതുവരെ സന്താനങ്ങളെ മാതാപിതാക്കളിലേക്ക് തിരികെ പ്രജനനം നടത്തി.ചുവന്ന ടെക്സാസിലെ ഏറ്റവും പ്രധാനപ്പെട്ട സവിശേഷത നിറമാണെന്ന് വിനോദതൽപ്പരർ കരുതുന്നു. റെഡ് ടെക്സസ് സിക്ലിഡുകളുടെ നിറങ്ങളാണ് അവയ്ക്ക് മൂല്യം നിശ്ചയിക്കുന്നത്.
ചുവന്ന ടെക്സസിനെ വേർതിരിക്കുന്ന രണ്ടാമത്തെ സ്വഭാവം മുത്തുകളാണ്. മുത്ത് തരത്തിന്റെ കാര്യത്തിൽ റെഡ് ടെക്സസിന് വലിയ വ്യത്യാസം കാണപ്പെടുന്നു.
കിംഗ് കംഫ
കംഫ കുടുംബത്തിൽ നിന്ന്, ഈ മത്സ്യത്തിന് സാധാരണയായി വെളുത്തതോ മഞ്ഞയോ ഉള്ള കുഴിഞ്ഞ കണ്ണുകൾ കാണപ്പെടുന്നു, എന്നിരുന്നാലും ചുവന്ന കണ്ണുകൾ കാണെങ്കിലും അപൂർവമാണ്. ലാറ്ററൽ ലൈനിനൊപ്പം ഗംഭീരമായ കറുത്ത ഇരട്ട ഫ്ലവർലൈനും വളരെ കട്ടിയുള്ള വെളുത്ത മുത്തും ഇവയുടെ സവിശേഷതകളിൽ ഉൾപ്പെടുന്നു. തായ്‌ലൻഡിൽ നിന്ന് ഉത്ഭവിച്ച ഈ ഇനം വിയറ്റ്നാമിൽ അടുത്തിടെ പുനർജന്മം നേടി. വിശറി വാൽ, മറ്റ് ചില കംഫാകളേക്കാൾ വലിപ്പമുള്ള ശരീരം എന്നിവ ഒരു കാംഫയുടെ പ്രത്യേകതയാണ്. കിംഗ് കംഫയാണ് ഏറ്റവും ചെലവേറിയ ഫ്ലവർഹോൺ ഇനം.
കംഫാമലൗ
ഇത് ഒരു കംഫ ആണിന്റെയും മലൗ പെണ്ണിന്റെയും സങ്കരയിനമാണ്. ശരീരവും മുഖവും ഒരു സാധാരണ കംഫയുമായി സാമ്യമുള്ളതാണ് (മുകളിൽ കാണുക). ചിറകുകളും കുഴിഞ്ഞ കണ്ണുകളും കംഫ ജീനുകളെ പ്രതിഫലിപ്പിക്കുന്നു. ഒരു കംഫമലൗവിന്റെ പ്രധാന സവിശേഷത മുത്തുകളാണ്. ചിറകുകളിൽ സാധാരണയായി "ഫ്രോസ്റ്റഡ്" മുത്ത് കാണപ്പെടുന്നു. അത് മറ്റേതെങ്കിലും തരത്തിലുള്ള ഫ്ലവർഹോണിനെക്കാളിലും അപൂർവമായി കാണപ്പെടുന്നു. മുത്ത് സാധാരണയായി തലയുടെ മുഴയ്ക്കു കുറുകെ കടക്കുന്നു. ഫ്ലവർ‌ഹോൺ ഇനങ്ങളിലെ മറ്റൊരു അപൂർവ്വ സവിശേഷതയാണിത്. ഈ ഇനം കംഫയുടെയും മലൗവിന്റെയും മികച്ച സവിശേഷതകൾ പ്രതിഫലിക്കുന്നു.
തായ് സിൽക്ക്
ടൈറ്റാനിയം എന്നും അറിയപ്പെടുന്ന തായ് സിൽക്ക് താരതമ്യേന പുതിയ ഇനമാണ്. ഇത് പൂർണ്ണമായും കടുത്ത നീല, സ്വർണ്ണം അല്ലെങ്കിൽ വെളുപ്പ് എന്നിവയിൽ കാണപ്പെടുന്നു. അതിന്റെ ഉത്ഭവം വ്യക്തമല്ല. കാംഫ തരത്തിലുള്ള ശരീരവും ചുവപ്പ്, നീല, അല്ലെങ്കിൽ വെളുത്ത കണ്ണുകളുമുള്ള തായ് സിൽക്കിന്റെ ഒരു പുതിയ ഇനം വികസിപ്പിച്ചെടുത്തിട്ടുണ്ട്. വൈറ്റ് ടൈഗേഴ്സും (ടെക്സസ് വംശവും) ശുദ്ധമായ ടെക്സസ് സിക്ലിഡും ഒരു വീജയും തമ്മിലുള്ള ഒരു സങ്കരയിനമാണിതെന്ന് വിശ്വസിക്കപ്പെടുന്നു.
സ്‌ട്രെയിൻ
ഒരു പ്രത്യേക ഇനത്തിനുള്ളിലെ കൂടുതൽ നിർദ്ദിഷ്ട ഉപസെറ്റാണ് സ്‌ട്രെയിൻ. ഒറ്റ രക്ഷാകർതൃ മത്സ്യത്തിൽ നിന്ന് വരുന്നതുപോലെ ഇനങ്ങളെ സങ്കുചിത രീതിയിൽ നിർവചിക്കാം. ഉത്ഭവ രാജ്യം, ബ്രീഡർ എന്നിവയിലും ഇനം വ്യത്യാസപ്പെടാം.
ജെപിജി അല്ലെങ്കിൽ ഗോൾഡൻ ആപ്പിൾ
മലേഷ്യയിലെ അഹ് സൂൺ സൃഷ്ടിച്ച ഈ മത്സ്യങ്ങളുടെ വലിയൊരു ശരീരവും കട്ടിയുള്ള മുത്തും സവിശേഷമാണ്.
ഇന്തോമലൗ
ഇന്തോനേഷ്യൻ ലുഹാൻ ക്ലബ് (ഐ‌എൽ‌സി) ഒരു ഗോൾഡൻ മങ്കി (അല്ലെങ്കിൽ മലാവു) പെൺമത്സ്യവും ചെൻ സു ആൺമത്സ്യവും ഉപയോഗിച്ചാണ് ഇവ സൃഷ്ടിച്ചത്. രണ്ടാം തലമുറ എൽവിസ് സെലക്ഷനിൽ നിന്നും ഒരു ഗോൾഡൻ മങ്കി പെൺമത്സ്യത്തിൽ നിന്നും ഉണ്ടായി. ശരീരം, മുഖം, തല എന്നിവയിലുടനീളം വിപുലമായ മുത്തുകളാണ് ഈ ഇനത്തിന്റെ സവിശേഷത. ഒരു ഇന്തോമലൗവിന്റെ മുത്തുകളെ ഒരു ചെൻ സു അല്ലെങ്കിൽ കിംഗ് കാംഫയിൽ നിന്ന് അവ വളരെ മികച്ചതായി വേർതിരിക്കുന്നു. മത്സ്യം പ്രായമാകുമ്പോൾ, മുത്തുകൾ കൂടുതൽ സങ്കീർണ്ണമായി നെയ്തതും നേർത്തതുമായി മാറുന്നു. ഫ്ലവർ‌ലൈനുകൾ‌ ഗണ്യമായി വ്യത്യാസപ്പെടുന്നു. ചിലതിന് കുറച്ച് ഫ്ലവർ സ്പോട്ടുകൾ മാത്രമേയുള്ളൂ. മിക്ക ഐ‌എൽ‌സി ഇന്തോമലൗവിലും പുറകുവശത്തെ ലൈനിലോ "മുകളിലെ വരിയിലോ" ചില ഒറ്റ പുഷ്പങ്ങൾ ഉൾപ്പെടുന്നു. പിന്നിലെ പകുതി ഒരു സ്വർണ്ണ ഗ്രേഡിയന്റാണ്. ശരീരം വളരെ വിശാലവും ഉയർന്നതുമാണ്, യഥാർത്ഥ ലുഹാന്റെ പൂർവ്വികലക്ഷണങ്ങൾ പ്രകടമാക്കുന്നു. വളരെ സ്‌പഷ്‌ടമായ താടി അല്ലെങ്കിൽ "ഗോബ്ലർ" കാണപ്പെടുന്നു. തല സാധാരണയായി മുന്നോട്ട് ഉന്തി നില്ക്കുന്നു. വാൽ ഫാൻ ആകൃതിയിലുള്ളതാണ്, ഒരു കംഫയോട് വളരെയടുപ്പം കാണപ്പെടുന്നു. പിൻഭാഗത്തെയും ഗുദംഭാഗത്തെയും ചിറകുകൾ കുറച്ചുമാത്രം കൂടിച്ചേർന്ന് കാണപ്പെടുന്നു, ഇത് ചെൻ സുവിലും കാണപ്പെടുന്നു. കോഡൽ പെഡങ്കിൾ വളരെ വലുതും ഈ ഇനത്തിൽ സ്പഷ്ടവുമാണ്.
ടാൻ കിംഗ്
ഒരു കംഫയുമായി ഒരു ചെൻ സുവിനെ ചേർത്താണ് വിയറ്റ്നാമിലെ മിസ്റ്റർ ടാൻ സൃഷ്ടിച്ചത്. ഇതിന് മുത്തുകളും കിംഗ് കംഫയെപ്പോലെ ഒരു ഫ്ളവർലൈനുമുണ്ട്, എന്നാൽ ശരീരവും ചിറകുകളും ചെൻ സുവുമായി കൂടുതൽ ബന്ധപ്പെട്ടിരിക്കുന്നു. മിക്കവക്കും ഉന്തിനിൽക്കുന്ന കണ്ണുകളും ചെൻ സു പോലെ വൃത്താകൃതിയിലുള്ള വാലും കാണപ്പെടുന്നു.
അമേരിക്കൻ ഐക്യനാടുകളിൽ ഇനം വികസിപ്പിച്ചു
അമേരിക്കൻ ഐക്യനാടുകളിലെ ബ്രീഡിംഗ് പ്രോഗ്രാമുകളിലൂടെ പുതിയ ഫ്ലവർഹോൺ ഇനങ്ങൾ വികസിപ്പിച്ചെടുത്തിട്ടുണ്ട്. ഏഷ്യയിലെ നന്നായി സ്ഥാപിതമായ ഫ്ലവർഹോൺ ബ്രീഡിംഗ് ഫാമുകളുമായി മത്സരിക്കാൻ യുഎസിന് ബുദ്ധിമുട്ടാണെങ്കിലും, അതുല്യമായ ജനിതകശാസ്ത്രമുള്ള ഇനങ്ങൾ സൃഷ്ടിക്കപ്പെട്ടു.
വിമർശനം
ഫ്ലവർഹോർണുകളെ പല കാരണങ്ങളാൽ സിക്ലിഡ് ഹോബികളും പരിസ്ഥിതി പ്രവർത്തകരും വിമർശിക്കുന്നു. ഫ്ലവർഹോർണുകളോടുള്ള താൽപ്പര്യത്തിന്റെ ഫലമായി മിച്ചവും വികലമായ മത്സ്യങ്ങളും നീക്കം ചെയ്യപ്പെട്ടു, അവയിൽ ചിലത് മലേഷ്യയിലും സിംഗപ്പൂരിലും കാട്ടിലേക്ക് വലിച്ചെറിയപ്പെട്ടു. അവിടെ അവ അതിജീവിക്കുകയും നദീതീര, കുളം പരിസ്ഥിതി വ്യവസ്ഥകളെ തടസ്സപ്പെടുത്തുകയും ചെയ്തു. മറ്റ് പല സിക്ലിഡുകളേയും പോലെ, ഫ്ലവർഹോർണുകളും ആക്രമണാത്മകമാണ്. അവ വേഗത്തിൽ പ്രജനനം നടത്തുകയും, മറ്റു മത്സ്യത്തോട് മത്സരിക്കുകയും തദ്ദേശീയമത്സ്യങ്ങളെ ഭക്ഷിക്കുകയും ചെയ്യുന്നു.
ഫ്ലവർഹോൺ ബ്രീഡിംഗ് പുതിയതും വ്യത്യസ്തവുമായ മത്സ്യങ്ങളുടെ വാണിജ്യ ആവശ്യത്തിന് സഹായകമാകുന്നു. ഗോൾഡ് ഫിഷ് ബ്രീഡിംഗിൽ സംഭവിച്ചതുപോലെ അനാട്ടമിക് വൈകല്യങ്ങളുള്ള അനീതിപരമായ പ്രജനന രീതികളിലേക്ക് ഇത് നയിക്കുന്നു. അക്വേറിയം ഹോബിക്കുള്ളിൽ, ഫ്ലവർഹോർണുകൾ പ്രജനനം നടത്താനുള്ള ബുദ്ധിമുട്ട് കാരണം അവ ഇഷ്ടപ്പെടുന്നില്ല. ആൺ ഫ്ലവർഹോണിൽ ഭൂരിഭാഗവും വന്ധ്യരാണ് (പുനരുൽപ്പാദിപ്പിക്കാനാവില്ല), അതിനാൽ സാധ്യമായ ഒന്ന് കണ്ടെത്തുന്നതിന് സമയമെടുക്കും. ഒരു ആൺമത്സ്യം ലൈംഗിക പക്വത പ്രാപിക്കാൻ വിനോദതൽപ്പരർ 8-10 മാസം വരെ കാത്തിരിക്കണം. തുടർന്ന് ഫെർട്ടിലിറ്റി പരിശോധിക്കുന്നതിന് ഒരു പെൺമത്സ്യവുമായി ജോടിയാക്കുന്നു.
അവലംബം
വർഗ്ഗം:സിക്ലിഡി
ഇവിടം സ്വർഗ്ഗമാണ്
റോഷൻ ആൻഡ്രൂസ് സം‌വിധാനം ചെയ്ത് 2009 ജൂൺ 25-ന്‌ തിയേറ്ററുകളിൽ എത്തിയ ഒരു മലയാളചലച്ചിത്രമാണ്‌ ഇവിടം സ്വർഗമാണ്. മോഹൻലാൽ പ്രധാന കഥാപാത്രമായ മത്തായിയെ അവതരിപ്പിച്ചിരിക്കുന്ന ഈ ചിത്രത്തിന്റെ കഥ തിരക്കഥയും നിർവഹിച്ചിരിക്കുന്നത് ജെയിംസ് ആൽബർട്ട് ആണ്‌.തികച്ചും റിയലിസ്റ്റിക്കായ പശ്ചാത്തലത്തിലാണ് ഇവിടം സ്വർഗ്ഗമാണ് ചിത്രീകരിച്ചിരിയ്ക്കുന്നത്. അമ്പത്തിയഞ്ചോളം ലൊക്കേഷനുകളാണ് സിനിമ പൂർത്തിയാക്കിയത്. ഭൂമാഫിയയ്ക്കെതിരെ സ്വന്തം ബുദ്ധിയുപയോഗിച്ച് പട വെട്ടുന്ന ഒരു കർഷകൻറെ കഥയാണ് ഇവിടെ ആവിഷ്കരിച്ചിരിക്കുന്നത്.
നായകന്റെ ജീവിതത്തിലേക്ക് പലപ്പോഴായി കടന്നുവരുന്ന കഥാപാത്രങ്ങളെ ലക്ഷ്മി റായി, പ്രിയങ്ക, ലക്ഷ്മി ഗോപാലസ്വാമി എന്നിവർ അവതരിപ്പിയ്ക്കുന്നു. നരസിംഹത്തിന് ശേഷം ലാലും തിലകനും ഒന്നിയ്ക്കുന്ന ചിത്രത്തിൽ ജെറിമിയാസിന്റെ വേഷമാണ് തിലകൻ അവതരിപ്പിയ്ക്കുന്നത്.
കഥ
കോടനാട്ടുകാരുടെ മാത്തേവൂസാണ് മാത്യൂസ്, അടുപ്പമുള്ളവർ ചിലർ അയാളെ മത്തായി എന്നും വിളിയ്ക്കും. പെരിയാറിന്റെ തീരത്ത് മൂന്നേക്കർ സ്ഥലമാണ് അയാളുടെ സ്വർഗ്ഗം. ഒരു ഫാം ഹൗസ്. അതിനോട് ചേർന്നൊരു ജൈവകൃഷിത്തോട്ടം. വിഷം ചേരാത്ത പച്ചക്കറികളും ശുദ്ധമായ പശുവിൻ പാലുമെന്ന അച്ഛൻ ജെർമിയാസിന്റെ സ്വപ്‌നമാണ് അയാൾ അവിടെ സഫലമാക്കിയത്
മാത്യൂസിന്റെ കൃഷി ഭൂമിയോട് ചേർന്ന് ആലുവ ചാണ്ടിയ്ക്ക് കുറച്ച് ഭൂമിയുണ്ട്. മാത്യൂസിന്റ സ്വർഗ്ഗമായ കൃഷി ഭൂമി കൂടി സ്വന്തമാക്കാനാണ് ആലുവ ചാണ്ടിയുടെ ശ്രമം. അതിന് അയാൾക്ക് സഹായമായി നിൽക്കുന്നത് ചില്ലറക്കാരൊന്നുമല്ല. താൻ സംരക്ഷിച്ചു പോരുന്ന മണ്ണിലേക്ക് കടന്നുകയറുവാനും അത് നശിപ്പിയ്ക്കാൻ ശ്രമിയ്ക്കുന്നവരോടുള്ള ചെറുത്തുനിൽപ്പായി അയാളുടെ ജീവിതം മാറുകയാണ്. തന്റെ സ്വർഗ്ഗത്തെ സംരക്ഷിയ്ക്കാനായി ഒറ്റയാൾ പോരാട്ടത്തിനിറങ്ങുകയാണ് മാത്യൂസ്
പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം
ഏഷ്യാനെറ്റ് ചലച്ചിത്രപുരസ്കാരം
അമൃത-മാതൃഭൂമി ചലച്ചിത്രപുരസ്കാരം
അറ്റ്ലസ് സംസ്ഥാന ചലച്ചിത്ര ക്രിട്ടിക്സ് പുരസ്കാരം
വനിത ചലച്ചിത്രപുരസ്കാരം
കൈരളി ടിവി-വേൾഡ് മലയാളി കൗൺസിൽ ചലച്ചിത്രപുരസ്കാരം
പുറത്തേക്കുള്ള കണ്ണികൾ
വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:റോഷൻ ആൻഡ്രൂസ് സംവിധാനം ചെയ്ത ചലച്ചിത്രങ്ങൾ വർഗ്ഗം:മികച്ച ജനപ്രിയ ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വിവിപാരിറ്റി
ജന്തുശരീരത്തിനകത്ത് വെച്ച് തന്നെ ഭ്രൂണം വളർച്ച പ്രാപിച്ച് പ്രസവം നടക്കുന്ന പ്രത്യുൽപാദനമാണ് വിവിപാരിറ്റി (viviparity).
വിവിപാരിറ്റി അല്ലെങ്കിൽ അതിന്റെ വിശേഷണപദമായ വിവിപാരസ് എന്നിവയുണ്ടായത് ലാറ്റിൻ പദമായ  vivus ("living"), parire ("to bear young") എന്ന  പദങ്ങങ്ങളിൽ നിന്നാണ്. .
പ്രത്യുൽപാദന മാർഗ്ഗങ്ങൾ
സിക്താണ്ഡവും മാതൃ - പിതൃ ജീവിയും തമ്മിലുള്ള ബന്ധത്തെയടിസ്ഥാനമാക്കി വിവിധ   തരത്തിലുള്ള പ്രത്യുൽപാദനമാണ് ജീവികളിലുള്ളത്. ഇതിൽ രണ്ട് മാർഗ്ഗങ്ങൾ വിവിപാരസ് ഇതരമാണ്. തവളകൾ, മത്സ്യങ്ങൾ എന്നിവയിൽ നടക്കുന്നതു പോലെ ശരീരത്തിന് പുറമേ വച്ച്  പ്രജനനം നടക്കുന്ന ഓവുലി പാരിറ്റി,  ആന്തരികമായി പ്രജനനം നടത്തുന്ന ഓവിപാരിറ്റി എന്നിവയാണവ. പക്ഷികൾ, ഉരഗങ്ങൾ, ചില മത്സ്യങ്ങൾ എന്നിവയിൽ നടക്കുന്നത് അധികവും രണ്ടാമത്തെ തരം പ്രജനനമാണ്. ഇവയിൽ നിന്ന് വ്യത്യസ്തമായ വിവിപാരിറ്റിയിൽ പ്രജനനം ശരീരത്തിനകത്തുവെച്ച് നടന്ന് പ്രസവം നടക്കുന്നു. ഇത് വ്യത്യസ്ത തരത്തിലുണ്ട്: സിക്താണ്ഡം പെൺജീവിയുടെ അണ്ഡനാളിയിൽ വെച്ച് വളരുന്നു. എന്നാൽ മുട്യുടെ ഭാഗമായ പോഷകങ്ങൾ ഉപയോഗിച്ചാണ് വളർച്ച. ചില സ്രാവുകളിലും സാലമാണ്ടറിലും ഇത് കാണുന്നു. ഒരു തരം പ്ലാസന്റ വഴി ഭൂണവളർച്ചയ്ക്കുള്ള പോഷകങ്ങൾ മാതൃജീവി നൽകുന്നു. Gastrotheca oviferaഎന്ന തവളയിലും   ''Pseudemoia entrecasteauxii എന്ന അരണയിലും ഇത് കാണപ്പെടുന്നു. ഏറ്റവും വികസിതമായ വിവിപാരിറ്റിയാണിത്. മനുഷ്യൻ ഉൾപ്പെടെയുള്ള സസ്തനികളിൽ ഇത് കാണപ്പെടുന്നു. ചിലയിനം തേൾ, പാറ്റ, ചിലയിനം സ്രാവ്, ഒനിക്കോഫൊറ എന്നിവ ഈ സവിശേഷതയുള്ളവയാണ്.
See also
വർഗ്ഗം:ജന്തുപ്രജനനരീതികൾ
ജന്തർ മന്തർ
thumb|220px|ഡെൽഹിയിലെ ജന്തർ മന്തറിൽ നിന്നുള്ള മറ്റൊരു ദൃശ്യം. thumb|220px|ഡെൽഹിയിലെ ജന്തർ മന്തർ. thumb|220px| [[ഉജ്ജയിൻ|ഉജ്ജയിനിലെ ജന്തർ മന്തറിന്റെ വേദ ശാല ചിത്രം]] ദില്ലിയിൽ കൊണാട് പ്ലേസിൽ നിന്നു പാർലമെന്റ് സ്ട്രീറ്റിൽ കടന്നു ഏതാണ്ട് 200 മീ. പോയാൽ റോഡിനു ഇടതുവശത്തായി സ്ഥിതി ചെയ്യുന്ന ഒരു നിർമ്മിതിയാണ് ജന്തർ മന്തർ. ഇത് 13 നിർമ്മിതികളുടെ ഒരു സമുച്ചയമാണ്. ഇവയെ യന്ത്രങ്ങൾ എന്നു വിളിക്കുന്നു. സമ്രാട് യന്ത്രം, രാമയന്ത്രം, ജയപ്രകാശ യന്ത്രം, മിശ്ര യന്ത്രങ്ങൾ തുടങ്ങിയവയാണ് ജന്ത‍ർ മന്തറിലുള്ള യന്ത്രങ്ങൾ. മുഗൾ ചക്രവർത്തി ആയിരുന്ന മുഹമ്മദ് ഷാ കലണ്ടറുകളും ഖഗോളക്കണക്കുകളും ഉണ്ടാക്കാൻ നിർദ്ദേശിച്ചതനുസരിച്ച്, ജയ്പൂരിലെ മഹാരാജാവ് സാവോയ് ജയ് സിങ്ങ് (മഹാരാജാ ജയ്സിങ്ങ് രണ്ടാമൻ) 1724ൽ നിർമ്മിച്ചതാണിത്. ഇതിലെ മിക്ക യന്ത്രങ്ങളും മഹാരാജാ ജയ് സിങ്ങ് തന്നെ കണ്ട് പിടിച്ചതാണ്. ഖഗോള ശാസ്ത്രത്തിന്റെ അന്നത്തെ നിലവാരമനുസരിച്ച്, ഇവ മഹത്തായ കണ്ടുപിടിത്തങ്ങളായി കണക്കാക്കേണ്ടവയാണ്.
ഖഗോളക്കണക്കുകൾ (Astronomical Tables) ഉണ്ടാക്കാനാവശ്യമായ വിവരങ്ങൾ ശേഖരിക്കുകയാണു ഈ യന്ത്രങ്ങളുടെ ധർമ്മം. സൂര്യചന്ദ്ര താരങ്ങളുടേയും ഗ്രഹങ്ങളുടേയും ചലനം നിരീക്ഷിക്കനും ഇവ ഉപയോഗപ്പെടും. ഇക്കാര്യങ്ങൾ ഇപ്പോൾ ഖഗോള ശാസ്ത്രത്തിന്റെ ഭാഗമായി കണക്കാക്കപ്പെടുന്നു. ഇക്കാരണത്താൽ, ഇത് ഒരു ആദ്യകാല ഒബ്സർവേറ്ററിയായി കണക്കാക്കപ്പെടുന്നു.
ദില്ലിയിലെ ജന്തർ മന്തർ 1724ൽ പണി പൂർത്തിയായി. 1867ൽ, നാശോന്മുഖമായിക്കൊണ്ടിരുന്ന ഈ സമുച്ചയം സമുദ്ധരിക്കപ്പെട്ടു. ഏതാണ്ട്, ഈജിപ്തിലെ സ്ഫിൻക്സ് പോലെ തന്നെ.
പേരിന്റെ ഉത്ഭവം
ജന്തർ മന്തർ എന്ന പേരിലാണു ഈ നിർമ്മിതി സമുച്ചയം പ്രസിദ്ധം. എന്താണു 'ജന്തർ മന്തർ' എന്ന ഈ അസാധാരണമായ പേരിന്റെ അർത്ഥം. ഈ സമുച്ചയത്തിന്റെ കണ്ടുപിടിത്തക്കരനും നിർമ്മാതാവും ആയ മഹാരാജാ ജയ് സിങ്ങിന്റെ മാതൃഭാഷയായ രാജസ്ഥാനിയിൽ "ജ" എന്ന അക്ഷരം മറ്റ് ഇന്ത്യൻ ഭാഷകളിൽ"യ" എന്ന അക്ഷരത്തിനു പകരം നിൽക്കുന്നു. അതായത്, ആദ്യത്തെ വാക്ക് 'യന്തർ' എന്നകുന്നു. ഇത് 'യന്ത്ര' (നമുക്കത് 'യന്ത്രം' എന്നു മലയാളത്തിൽ പറയാം) എന്ന ഹിന്ദി/ സംസ്കൃത വാക്കിന്റെ രൂപഭേദം മാത്രമാണു. ഇതേപോലെ, രണ്ടാമത്തെ വാക്ക് 'മന്ത്ര" ആണെന്നു കാണാം- മലയാളത്തിൽ 'മന്ത്രം'. അതായത്, "ജന്തർ മന്തർ" എന്നാൽ യന്ത്രം - മന്ത്രം. മാന്ത്രികയന്ത്രം എന്നു പറയാം.
നിർമ്മിതികൾ
നേരത്തെ പറഞ്ഞത് പോലെ ഈ സമുച്ചയത്തിൽ പതിമൂന്ന് യന്ത്രങ്ങളുണ്ട്. ഇവ നിർമ്മിക്കുന്ന കാലത്തെ ശാസ്ത്ര നിലവ്വരം വച്ച് നോക്കിയാൽ, ഓരോന്നും മഹത്തായ യന്ത്രങ്ങൾ. സമ്രാട് യന്ത്രം, രാമയന്ത്രം, ജയപ്രകാശ യന്ത്രം, മിശ്ര യന്ത്രങ്ങൾ തുടങ്ങിയ പേരുകളിൽ ഇവ അറിയപ്പെടുന്നു.
സമ്രാട് യന്തം
ഭുമിയുടെ കാന്തിക അക്ഷത്തിനു സമാന്തരമായി അക്ഷകർണ്ണം ഉള്ള മട്ട ത്രികോണാകാരത്തിൽ നെട്ടനെ ഉയരത്തിൽ ഉള്ള ഒരു നിർമ്മിതിയും, ഇരുവശത്തുമായി ചരിഞ്ഞ അർദ്ധ ചന്ദ്രാകാരത്തിലുള്ള മറ്റ് രണ്ട് നിർമ്മിതികളും(structures) കൂടിയതാണു  ജന്തർ മന്തറിലെ ഏറ്റവും പ്രധാന യന്ത്രമായ സമ്രാട് യന്ത്രം.ജന്തർ മന്തർ എന്ന പേരു കേൾക്കുമ്പോൾ അത് നേരിട്ടും ദൃശ്യ മാദ്ധ്യമങ്ങളിലും കണ്ട് പരിചയമുള്ള ആർക്കും ആദ്യം ഓർമ്മ വരുന്നത് ഈ നിർമ്മിതി ആയിരിക്കും. ജന്തർ മന്തറിലെ ഏറ്റവും വലിയ നിർമ്മിതി ഇതാണു. സമ്രാട് യന്ത്രം എന്ന വാക്കിനു 'Supreme Instrument' എന്ന് ഇംഗ്ലീഷ് പരിഭാഷ. ഇതൊരു സൂര്യയന്ത്ര(SUN DIAL)മാണു. ഘടികാരങ്ങൾ കണ്ടുപിടിക്കുന്നതിനു മുൻപ് സമയം നോക്കാൻ ഉപയോഗിച്ചിരുന്ന യന്ത്രങ്ങളാണു സൂര്യയന്ത്രങ്ങൾ. എന്നാൽ സമ്രാട് യന്ത്രം സാധാരണ സൂര്യയന്ത്രങ്ങളെ അപേക്ഷിച്ച് വളരെ മുന്നോട്ട് പോയി. നക്ഷത്രങ്ങളുടെ സ്ഥാന നിർണ്ണയത്തിനും കാലനിർണ്ണയത്തിനും മറ്റും ഈ യന്ത്രം വളരെ ഉപകാരപ്രദമായിരുന്നു എന്നു പറയുന്നു.
ഇതിന്റെ അളവുകൾ ഇങ്ങനെ: അടിസ്ഥാന ദൈർഘ്യം base length : 114 അടി ഉയരം         height      : 70 അടി കർണ്ണം         hypoteneuse : 128 അടി ഘനം          thickness   : 10 അടി
18 -ആം നൂറ്റാണ്ടിന്റെ ആരംഭത്തിൽ ജയ്പൂരിലെ രാജാവായിരുന്ന മഹാരാജ ജയ് സിംഗ് രണ്ടാമൻ അഞ്ച് ജന്തർ മന്തറുകൾ നിർമിച്ചു. ഇത് ഡെൽഹി, ജയ്പൂർ, ഉജ്ജയിൻ, മഥുര, വരാണസി എന്നിവടങ്ങളിലാണ്. 1724 ൽ നിർമ്മാണം തുടങ്ങിയ ഇവയുടെ നിർമ്മാണ പ്രവർത്തനങ്ങൾ അവസാനിച്ചത് 1735 ൽ ആണ്.
ഇതിൽ പ്രധാന ജന്തർ മന്തറുകൾ താഴെ പറയുന്നവയാണ്.
ഡെൽഹി കന്റോൺ‌മെന്റ് ബോർഡ്
ഇന്ത്യയുടെ തലസ്ഥാനനഗരിയായ ഡെൽഹിയുടെ ഭരണ നടത്തിപ്പ് സ്ഥാപനങ്ങളിൽ ഒന്നാണ് ഡെൽഹി കന്റോൺ‌മെന്റ് ബോർഡ്. ഇതിന്റെ ചെറുരൂപമായി ഡെൽഹി കാന്റ് എന്നറിയപ്പെടുന്നു. 2001 ലെ ജനസംഖ്യാ കണക്ക് പ്രകാരം ഇതിന്റെ കീഴിലുള്ള ജനസംഖ്യ 124,452 ആണ്. ഇതിന്റെ സ്ഥാപനം ചെയ്തത് ബ്രിട്ടീഷ് ഇന്ത്യൻ ആർമിയാ‍ണ്.
സ്ഥിതിവിവരകണക്കുകൾ
2001 ലെ ജനസംഖ്യാ കണക്കെടുപ്പ് പ്രകാരം ജൻസംഖ്യ 124,452. ഇതിൽ പുരുഷ വിഭാഗം 61%, സ്ത്രീ ശതമാനം 39% വും ആണ്. ശരാശരി സാക്ഷരത നിരക്ക് 77%. ഇതിൽ പുരുഷ സാക്ഷരത നിരക്ക് 83% വും സ്ത്രീ സാക്ഷരത നിരക്ക്  68% വും ആണ്. ഇവിടുത്തെ 12% ജനസംഖ്യ 6 വയസ്സിൽ താഴെ ഉള്ളവരാണ്.
ജെറാൾഡ് ഡ്യൂറൽ
ജെറാൾഡ് മാൽക്കം ഡ്യൂറൽ (ജെറി;1925 ജനുവരി 7- 1995 ജനുവരി 30) ലോകത്തിലെ ഏറ്റവും പ്രസിദ്ധരായ ജന്തുശാസ്ത്രജ്ഞരിൽ ഒരാളാണ്. തന്റെ അനുഭവങ്ങളും, നിരീക്ഷണങ്ങളും, യാത്രാവിവരണങ്ങളുമെല്ലാം മനോഹരമായ ഭാഷയിൽ എഴുതിവച്ചതുമൂലം സാധാരണക്കാരെക്കൂടി ജൈവസംരക്ഷണത്തിലേക്കു നയിക്കാൻ അദ്ദേഹത്തിനു കഴിഞ്ഞു. പാശ്ചാത്യ സാഹിത്യകാരൻ ലോറൻസ് ഡ്യൂറൽ അദ്ദേഹത്തിൻറെ ജ്യേഷ്ഠസഹോദരനാണ്. ഡ്യൂറൽ വൈൽഡ്‌ലൈഫ് കോൺസർവേഷൻ ട്രസ്റ്റ്, ജേഴ്സി മൃഗശാല എന്നിവയുടെ ഉപജ്ഞാതാവുമാണ്.
കുടുംബവും പശ്ചാത്തലവും
ഇന്ത്യയിൽ ജാംഷഡ്‌പൂരിലാണ്‌‍ ബ്രിട്ടീഷുകാരനായ ഡ്യൂറൽ 1925-ൽ ജനിച്ചത്. എഞ്ചിനീയറായ പിതാവ് 1928-ൽ മരിച്ചതോടെ കുടുംബം ഇന്ത്യവിട്ടു. പിന്നീട് ആ കുടുംബം ഗ്രീസിലെ കോർഫ്യൂ ദ്വീപിലായിരുന്നു താമസിച്ചത്. ഈജിയൻ കടലടുത്തുള്ള ജൈവവൈവിധ്യം ആവശ്യത്തിനുള്ള ആ പ്രദേശത്ത് വസിക്കുവാനാരംഭിച്ചതോടെയാണ് ജറാൾഡ് ജീവികളിൽ താത്പര്യമുള്ളവനാകുന്നത്. ജ്യേഷ്ഠൻ എഴുത്തും വായനയുമായി ഉൾവലിഞ്ഞപ്പോൾ ജറാൾഡ് എല്ലാ ജീവികളിലും ആനന്ദം കണ്ടെത്തി. കടൽജീവികളേയും ജറാൾഡ് അക്കാലത്ത് ശ്രദ്ധിച്ചിരുന്നു. വീടിനുള്ളിലും ജീവികൾ എത്താൻ തുടങ്ങിയപ്പോൾ ജറാൾഡിന്റെ ബന്ധുക്കൾ ജറാൾഡിനെ അലഞ്ഞു തിരിയാനാനുവദിക്കാതെ വിദ്യാഭ്യാസം നൽകാൻ തീരുമാനിച്ചു. ഏതു വിഷയം പഠിപ്പിക്കണമെങ്കിലും ജീവികളുമായി ബന്ധപ്പെടുത്തി പഠിപ്പിച്ചാൽ കുട്ടി നന്നായി പഠിക്കുന്നതായി അദ്ധ്യാപകർ നന്നായി മനസ്സിലാക്കി. ജന്തുകഥകളിലൂടെയാണ് തനിക്ക് വിദ്യാഭ്യാസം ലഭിച്ചതെന്ന് ജറാൾഡ് തന്നെ പറഞ്ഞിട്ടുണ്ട്. ജറാൾഡിന്റെ ജീവിതത്തിനു ദിശാബോധം നൽകിയത് തിയഡോർ സ്റ്റെഫാനീഡസ് എന്ന് അദ്ധ്യാപകനായിരുന്നു. ശാസ്ത്ര്രീയമായ പ്രകൃതിശാസ്ത്രപഠനരീതി കുട്ടിയെ പഠിപ്പിച്ചത് തിയഡോറാണ്. ശേഖരിക്കുന്ന ജീവികൾ തമ്മിലുള്ള വ്യത്യാസത്തിൽ ശ്രദ്ധകേന്ദ്രീകരിക്കാൻ ആവശ്യപ്പെട്ടതും തിയോഡോറാണ്.
പ്രകൃതിയിലേക്ക്
thumb|150px|ആദ്യകാല ചിത്രം രണ്ടാം ലോകമഹായുദ്ധം ആരംഭിച്ചതോടുകൂടി ഡ്യൂറൽ കുടുംബം ഇംഗ്ലണ്ടിലേക്ക് താമസം മാറി. ജറാൾഡ് സ്കൂളിൽ ചേർന്ന് ഔപചാരിക വിദ്യാഭ്യാസം ആരംഭിച്ചെങ്കിലും ബിരുദം നേടാനും മറ്റും ശ്രമിച്ചില്ല. ആദ്യം ഒരു കടയിലും പിന്നീട് അടുത്തുള്ള മൃഗശാലയായ വൈപ്സ്നേട് മൃഗശാലയിലും ജോലിനേടി. മൃഗങ്ങളുമായുള്ള സഹവാസം ജെറാൾഡിൽ അവയെ കുറിച്ച് കൂടുതൽ പഠിക്കാനുള്ള ആഗ്രഹം ഉണ്ടാക്കി, എന്നാലതിനുള്ള പണം കൈയിലില്ലായിരുന്നു. ആ സമയത്ത് മരിച്ച ഒരു അമ്മായിയുടെ ഭാഗമായി ലഭിച്ച മൂവായിരം പവനുപയോഗിച്ച് അയാൾ കാമറൂണിലേക്കും പിന്നീട് ബ്രിട്ടീഷ് ഗയാനയിലേക്കും ജന്തുശേഖരണ പര്യടനങ്ങൾ നടത്തി. നിരവധി ജന്തുക്കളെ കഷ്ടപ്പെട്ടു ശേഖരിക്കുകയും ഇംഗ്ലണ്ടിലെ വിവിധ മൃഗശാലകളിലേക്ക് വിൽക്കുകയും ചെയ്തു. എന്നാൽ പലമൃഗങ്ങളും രോഗം വന്നും മറ്റും ചത്തുപോവുകയാണുണ്ടായത്. ജെറാൾഡിനാകട്ടെ ജന്തുക്കളോടുള്ള താത്പര്യം വർദ്ധിക്കാനും തുടങ്ങി.
ജേഴ്സി മൃഗശാല
thumb|150px|ജേഴ്സിമൃഗശാലയിലുള്ള ജറാൾഡിന്റെ പ്രതിമ സ്വന്തം താത്പര്യമനുസരിച്ച് മൃഗങ്ങളെ പരിപാലിക്കാനുള്ള മാർഗ്ഗം സ്വന്തം മൃഗശാല ആരംഭിക്കുന്നതാണ് എന്നു മനസ്സിലായ ജറാൾഡിന് അതിനുള്ള പണം കൈയിലില്ലായിരുന്നു. ജ്യേഷ്ഠനും എഴുത്തുകാരനുമായ ലോറൻസിന്റെ ഉപദേശമനുസരിച്ച് ജെറാൾഡ് തന്റെ യാത്രകൾ എഴുതി പുറത്തിറക്കി. ജന്തുപ്രേമികൾക്കിടയിൽ മാത്രമല്ല, സാമാന്യജനങ്ങൾക്കും പ്രിയങ്കരങ്ങളായിത്തീർന്ന പുസ്തകങ്ങൾ ജെറാൾഡിനു നല്ല സമ്പാദ്യമുണ്ടാക്കി കൊടുത്തു. അതുപയോഗിച്ച് ജെറാൾഡ് കൂടുതൽ സാഹസിക പര്യവേക്ഷണങ്ങൾ ആരംഭിച്ചു. തെക്കെ അമേരിക്കൻ വനാന്തരങ്ങളും, സാവന്നകളും, പ്രെയറി പ്രദേശങ്ങളും കൂലങ്കഷമായി ജറാൾഡ് നിരീക്ഷിച്ചു.
1958-ൽ ജെറാൾഡിന്റെ സ്വപ്നമായ മൃഗശാല സാക്ഷാത്കാരപ്പെട്ടു. ഇംഗ്ലീഷ് ചാനൽ ദ്വീപായ ആഗ്രെസ് മാനറിലാണ് മൃഗശാല സ്ഥാപിതമായത്. ലോകത്തെങ്ങുനിന്നുമുള്ള മൃഗങ്ങൾ അവിടുണ്ടായിരുന്നുവെങ്കിലും ദക്ഷിണാമേരിക്കൻ ഭൂഖണ്ഡത്തിൽ നിന്നുമുള്ള ജീവികളെയായിരുന്നു ജറാൾഡ് കൂടുതലായി പരിപാലിച്ചു വന്നത്. സാമ്പ്രദായിക മൃഗശാലകളിൽ നിന്നും വ്യത്യസ്തമായ ജേഴ്സി മൃഗശാലയിൽ അപൂർവ്വ ജീവികളെ ശേഖരിച്ച് പ്രജനനം ചെയ്യുകയും അവയെ തനത് ആവാസവ്യവസ്ഥകളിലേക്ക് തിരിച്ചുവിടുകയും ചെയ്തുവരുന്നു. 1963- മുതൽ ജേഴ്സി വൈൽഡ് ലൈഫ് ട്രസ്റ്റിന്റെ കീഴിലാണ് മൃഗശാല. സന്ദർശകരിൽ നിന്നുള്ള വരുമാനവും, ജെറാൾഡിന്റെ പുസ്തകങ്ങളിൽ നിന്നുമുള്ള വരുമാനങ്ങളും, സംഭാവനകളുമാണ് മൃഗശാലയുടെ വരുമാനം.വൈൽഡ്‌ലൈഫ് കോൺസർവേഷൻ ട്രസ്റ്റ് എന്ന സന്നദ്ധ സംഘടനയും ജെറാൾഡ് തുടങ്ങിയിട്ടുണ്ട്.
വൈവാഹിക ജീവിതം
1953-ൽ ജാക്വിലിൻ റസൻ എന്ന ഗായികയെ വിവാഹം ചെയ്തെങ്കിലും കാട്ടിലുള്ള ജീവിതം മടുത്ത ജാക്വിലിൻ വിവാഹമോചനം നേടി. 1979-ൽ ലീ എന്ന അമേരിക്കൻ ജന്തുശാസ്ത്രജ്ഞയെ വിവാഹം ചെയ്തു. അപൂർവ്വ ജന്തുക്കളുടെ സംരക്ഷണത്തിനാണ് ജെറാൾഡ് ദമ്പതിമാർ(ജെറാൾഡ്-ലീ) പ്രാധാന്യം കൊടുത്തു വന്നത്.
സെപ്റ്റംബർ 21
ഗ്രിഗോറിയൻ കലണ്ടർ പ്രകാരം സെപ്റ്റംബർ 21 വർഷത്തിലെ 264 (അധിവർഷത്തിൽ 265)-ാം ദിനമാണ്
ജെറാൾഡ് ഡ്യൂറൽ
അവസാന കാലം
വിശ്രമമില്ലാത്ത പ്രവർത്തനങ്ങളും കടുത്ത മദ്യപാനവും ജെറാൾഡിന്റെ ആരോഗ്യം താറുമാറാക്കി. 1980 മുതൽക്കെ ജറാൾഡ് ആരോഗ്യപ്രശ്നങ്ങൾ നേരിട്ടു വന്നു. 1990-ൽ നടത്തിയ മഡഗാസ്കർ യാത്രയോടുകൂടി ജറാൾഡ് കൂടുതൽ അവശനായി. 1994-ൽ നടത്തിയ കരൾമാറ്റ ശസ്ത്രക്രിയയെ തുടർന്നുണ്ടായ അണുബാധ 1995 ജനുവരി മുപ്പതിന് ജറാൾഡിന്റെ ജീവനെടുത്തു.
സെപ്റ്റംബർ 21
മറ്റു പ്രത്യേകതകൾ
വർഗ്ഗം:സെപ്റ്റംബർ 21
ജെറാൾഡ് ഡ്യൂറൽ
പ്രധാന കൃതികൾ
വർഗ്ഗം:ജന്തുശാസ്ത്രജ്ഞർ വർഗ്ഗം:ജീവചരിത്രം വർഗ്ഗം:ജനുവരി 7-ന് ജനിച്ചവർ വർഗ്ഗം:1925-ൽ ജനിച്ചവർ വർഗ്ഗം:ജനുവരി 30-ന് മരിച്ചവർ വർഗ്ഗം:1995-ൽ മരിച്ചവർ വർഗ്ഗം:ബ്രിട്ടീഷ് ജന്തുശാസ്ത്രജ്ഞർ
നായർ സർവീസ്‌ സൊസൈറ്റി
നായർ സമുദായത്തിന്റെ ഉന്നമനത്തിനു വേണ്ടി രൂപംകൊണ്ട സാമുദായിക സംഘടനയാണ് നായർ സർവീസ് സൊസൈറ്റി അഥവാ എൻ.എസ്.എസ്. നായർ ഭൃത്യ ജനസംഘം എന്നായിരുന്നു ആദ്യനാമം. ചങ്ങനാശ്ശേരിയിൽ എം.സി. റോഡിനോട് ചേർന്ന് പെരുന്നയിലാണ് എൻ.എസ്.എസ്. ആസ്ഥാനം സ്ഥിതിചെയ്യുന്നത്.
ചരിത്രം
പത്തൊമ്പതാം നൂറ്റാണ്ടിന്റെ ഉത്തരാർദ്ധത്തോടെ, അതുവരേയ്ക്കും കേരളത്തിലെ ഒരു പ്രബലശക്തിയായിരുന്ന നായർ സമുദായം സാമൂഹികമായി പിന്തള്ളപ്പെട്ടിരുന്ന, സാമ്പത്തികമായി അങ്ങേയറ്റം അധഃപതിച്ചിരുന്ന ഒരു വിഭാഗമായി മാറിയിരുന്നു.കേരളത്തിലെ പടയാളി വിഭാഗവും ഒട്ടു മിക്ക രാജ/നാടുവാഴികളും നായന്മാർ ആയിരുന്നു. . എങ്കിലും നമ്പൂതിരിമാർ നായന്മാരെ ക്ഷത്രിയരായി അന്ഗികരിക്കാൻ വിസമ്മതിച്ചിരുന്നു, മലയാളശൂദ്രർ എന്നു് വിശേഷിക്ക പെട്ടു, പക്ഷേ പല ഉപജാതികളായി വിഭജിക്കപ്പെട്ടിരുന്ന ഒരു സമുദായമായിരുന്നു അത്. ഇത്തരം ഭിന്നിപ്പുകൾക്കു പുറമേ, കാലഹരണപ്പെട്ട പല അനാചാരങ്ങളേയും മുറുകെപ്പിടിച്ചിരുന്നതായിരുന്നു ഈ അധഃപതനത്തിനു കാരണം. എന്നാൽ അവരുടെ ഏറ്റവും നിർണ്ണായകമായ പ്രശ്നം അന്നു നിലനിന്നിരുന്ന മരുമക്കത്തായവും അതുവഴിയുണ്ടായിരുന്ന പെൺവഴിയ്ക്കുള്ള പിൻതുടർച്ചാക്രമവും ആയിരുന്നു. കുടുംബജീവിതത്തിന്റെ സ്വൈരം നശിപ്പിക്കുക മാത്രമല്ല,കുടുംബാംഗങ്ങൾ തമ്മിൽ ഏറെക്കാലം നീണ്ടു നിന്നിരുന്ന സ്വത്തുതർക്കങ്ങളും അവയെ സംബന്ധിച്ച വ്യവഹാരങ്ങൾക്കു വേണ്ടി വന്നിരുന്ന ധൂർത്തമായ സാമ്പത്തികച്ചെലവുകളും ആ സമുദായത്തിന്റെ ദുരവസ്ഥയെ പാരമ്യത്തിൽ എത്തിച്ചിരുന്നു. പ്രഭാവമുള്ള ഒരു വ്യക്തിയ്ക്കോ സുശക്തമായ ഒരു സംഘടനക്കോ മാത്രമേ ഇനി ഈ സമുദായത്തെ രക്ഷിക്കാൻ കഴിയൂ എന്ന നിലവരെ സാഹചര്യങ്ങൾ എത്തിച്ചേർന്നു.
ഇത്തരം ഒരു സാഹചര്യത്തിലാണ് നായർ സമുദായത്തിൽ ജനിച്ച സന്യാസിയും സാമൂഹ്യപരിഷ്കർത്താവുമായിരുന്ന ചട്ടമ്പി സ്വാമികൾ സ്വസമുദായത്തിനു വേണ്ടി പ്രവർത്തിക്കാൻ തുടങ്ങിയതു്. നായന്മാരുടെ സാമൂഹികാവബോധത്തെ ഉത്തേജിപ്പിച്ചുകൊണ്ടു് സ്വന്തം സമുദായത്തിലെ അനാചാരങ്ങളെക്കുറിച്ചു് അവരെ ബോധവൽക്കരിക്കാൻ  അദ്ദേഹം തീരുമാനിച്ചു. ജാതിക്കിടയിലെ ഉൾജാതിപ്പിരിവുകൾ, ദമ്പതികളുടെ ഇഷ്ടങ്ങൾക്കു പ്രസക്തിയില്ലാതെ കാരണവന്മാർ തീരുമാനിക്കുന്ന പുടവ കൊട, താലികെട്ടുകല്യാണം, തിരണ്ടുകുളിക്കല്യാണം മുതലായ ദുരാചാരങ്ങളെ അദ്ദേഹം അപലപിച്ചു.
ഇത്തരം ഉദ്ഘോഷണങ്ങളുടെ ആദ്യപ്രതിഫലനങ്ങളായിരുന്നു 1886-ൽ ഉണ്ടായ മലയാളി സഭയും 1905-ൽ പ്രവർത്തനമാരംഭിച്ച കേരളീയ നായർ സമാജവും. സി. കൃഷ്ണപിള്ളയായിരുന്നു കേരളീയനായർ സമാജത്തിന്റെ ആദ്യസെക്രട്ടറി. സമുദായപരിഷ്കരണത്തിനു വേണ്ട ചില നയരേഖകൾ രൂപപ്പെടുത്തുകയും ഏതാനും വാർഷികയോഗങ്ങൾ പല പ്രദേശങ്ങളിലായി നടത്തുകയും ചെയ്തുവെങ്കിലും, അതിലപ്പുറം നായന്മാരുടെ നന്മയ്ക്കും പുരോഗതിയ്ക്കും വേണ്ടി ക്രിയാത്മകമായ ഒന്നും ഈ സംഘടന ചെയ്യുന്നില്ലെന്ന അഭിപ്രായം വ്യാപകമായി.
ഇതിനെത്തുടർന്നു് 1090 തുലാം 15നു് (1914 ഒക്ടോബർ 31) പതിനാലു യുവാക്കന്മാർ ചങ്ങനാശ്ശേരിയിൽ ഒത്തുകൂടി. മന്നത്തു പത്മനാഭന്റെനേതൃത്വത്തിൽ ഈ യോഗം രൂപീകരിച്ച സംഘടനയാണു് നായർ സമുദായ ഭൃത്യജനസംഘം. പൂനെയിൽ അക്കാലത്തു് ഗോപാലകൃഷ്ണ ഗോഖലെസ്ഥാപിച്ചിരുന്ന 'സർവന്റ്സ് ഓഫ് ഇന്ത്യാ സൊസൈറ്റി' എന്ന സംഘടനയുടെ അതേ ചുവടു പിടിച്ചായിരുന്നു ഈ സംഘടനയുടേയും രൂപീകരണം. ചങ്ങനാശ്ശേരി സെന്റ് ബർക്ക്സ്മാൻ സ്കൂളിലെ അദ്ധ്യാപകനായിരുന്ന കെ. കേളപ്പൻ അതിന്റെ ആദ്യത്തെ പ്രസിഡണ്ടും മന്നത്തു പത്മനാഭൻ സെക്രട്ടറിയുമായി സ്ഥാനമേറ്റു. പനങ്ങോട്ട് കേശവപ്പണിക്കർ, നൈനാടത്ത് ത്രിവിക്രമ കൈമൾ, കാക്കനാട്ട് നാരായണപ്പണിക്കർ, പനയ്ക്കാട്ട് പരമേശ്വരക്കുറുപ്പ്, നാഗവള്ളിൽ കൊച്ചുകുഞ്ഞുകുറുപ്പ്, പടിഞ്ഞാറേ നെന്മേലിൽ കൃഷ്ണപ്പിള്ള, കൊറ്റനാട്ടിൽ പത്മനാഭപ്പിള്ള, പള്ളിപ്പുറം വി. നാരായണപ്പിള്ള, പൊതുവടത്ത് പത്മനാഭപ്പിള്ള, വാൽപ്പറമ്പിൽ വേലായുധൻ പിള്ള, കൊണ്ടൂർ കൃഷ്ണപ്പിള്ള, തളിയിൽ മാധവൻ പിള്ള എന്നിവരായിരുന്നു സൊസൈറ്റിയുടെ സ്ഥാപനത്തിൽ പങ്കുവഹിച്ച മറ്റു വ്യക്തികൾ.
മിശ്രഭോജനപ്രസ്ഥാനം
അതികം താമസമില്ലാതെ, നായർ സർവ്വീസ് സൊസൈറ്റി അതിശക്തമായൊരു സംഘടനയായി മാറി. നായർ സമുദായത്തിന്റെ അകത്തുള്ള അനാചാരങ്ങൾ ഇല്ലാതാക്കുന്നതിനോടൊപ്പം തന്നെ അവർ കൂടി ഭാഗമായ മറ്റു സാമൂഹ്യദുരാചാരങ്ങൾ കൂടി നിർമ്മാർജ്ജനം ചെയ്യാൻ സംഘടന ശ്രമം തുടങ്ങി. അയിത്തം ഇല്ലാതാക്കുക എന്നതായിരുന്നു ഇതിൽ പ്രധാനം. മന്നത്തു പത്മനാഭനും സംഘവും 1920-21 കാലത്തു് ചങ്ങനാശ്ശേരിയിൽ വെച്ചു് സംഘടിതമായ മിശ്രഭോജനം എന്നൊരു പുതിയ പദ്ധതി തുടങ്ങിവെച്ചു. ഏതാനും വർഷങ്ങൾ ഇതു് സൊസൈറ്റിയുടെ ഒരു നയപരിപാടിയായി തുടർന്നുപോന്നു.
പിടിയരി
നായർ സർവ്വീസ് സൊസൈറ്റിയുടെ ഏറ്റവും അടിസ്ഥാനമായ ഘടകം അതതു പ്രദേശങ്ങളിൽ നായർകുടുംബങ്ങൾ ഒരുമിച്ചുചേർന്ന കരയോഗങ്ങൾ ആയിരുന്നു. നായർ സർവ്വീസ്‌ സൊസൈറ്റിയുടെ നെടുംതൂണായ കരയോഗ
പ്രസ്ഥാനത്ത്‌പ്രസ്ഥാനത്തിനു മന്നത്തു പദ്മനാഭൻ തുടക്കമിടുന്നത്‌ പത്തനംതിട്ട ജില്ലയിൽ അടൂർ താലൂക്കിൽ തട്ടയിൽ എന്ന ഗ്രാമത്തിൽ നിന്നാണു. തട്ടയിലെ പുരാതന നായർ തറവാടുകളായ ഇടയിരേത്ത്‌ കുടുംബത്തിന്റെയും ഭഗവതിക്കും പടിഞ്ഞാറു കല്ലുഴത്തിൽ തറവാടിന്റെയും പൂമുഖങ്ങളിൽ മന്നത്ത്‌ പദ്മനാഭന്റെ സാന്നിദ്ധ്യത്തിൽ ചേർന്ന നായർ പ്രമാണികളുടെ യോഗത്തിൽ രാവിലെയും വൈകിട്ടുമായി യഥാക്രമം ഒന്നും രണ്ടും നമ്പർ കരയോഗങ്ങളുടെ രൂപീകരണം നടന്നു. തുടർന്നിങ്ങോട്ട്‌ പതിനായിരത്തിലേർപതിനായിരത്തിലേറെ കരയോഗങ്ങൾ രൂപീകൃതമായി. ഇവയുടെ നടത്തിപ്പിനാവശ്യമായിരുന്ന സാമ്പത്തികസഹായം അതതു കരയോഗങ്ങൾ തന്നെ കണ്ടെത്തേണ്ടതുണ്ടായിരുന്നു. പക്ഷേ, സാമ്പത്തികമായി പല തട്ടുകളിൽ കഴിഞ്ഞിരുന്ന സമുദായാംഗങ്ങളിൽ എല്ലാവർക്കും ഒരേ പോലെ ഇത്തരം ചെലവുകളുടെ പങ്കു വഹിക്കാൻ കഴിയുമായിരുന്നില്ല. ഈ സാഹചര്യത്തിൽ എൻ.എസ്.എസ്. ആവിഷ്കരിച്ച ഒരു പദ്ധതിയായിരുന്നു 'പിടിയരിപ്പിരിവു്'. ഓരോ വീട്ടുകാരും അവർ ചോറുണ്ടാക്കാൻ അരി അടുപ്പത്തിടുമ്പോൾ അതിൽ നിന്നും ഒരു പിടി അരി എടുത്തു് ഒരു മുളങ്കമ്പിലോ പാത്രത്തിലോ നീക്കിവെക്കുകയും മാസാവസാനം ആ സമ്പാദ്യം കരയോഗസമ്മേളനത്തിലേക്കു ദാനം ചെയ്യുകയും ചെയ്യുക എന്നതായിരുന്നു ഇതിലെ വ്യവസ്ഥ. ഇങ്ങനെ കിട്ടുന്ന വരുമാനത്തിൽ നിന്നും ഒരംശം തീരെ ദരിദ്രരായിരുന്ന കുടുംബാംഗങ്ങൾക്കു വീതം വെച്ചു കൊടുക്കുകയും പതിവായിരുന്നു.
സ്വത്തവകാശനിയമം
നായർ സർവ്വീസ് സൊസൈറ്റിയുടെ ഏറ്റവും വലിയ കർമ്മപദ്ധതികളിലൊന്നു് സർക്കാർ അംഗീകാരമുള്ള മരുമക്കത്തായനിയമം മാറ്റിയെഴുതുക എന്നതായിരുന്നു. സൊസൈറ്റിയുടെ രൂപീകരണത്തിനു തൊട്ടുമുമ്പ്, 1912-ൽ തിരുവിതാംകൂർ സർക്കാർ ആദ്യത്തെ നായർ ആക്റ്റ് പാസ്സാക്കിയിരുന്നു. നായർ കുടുംബങ്ങളിലെ തറവാട്ടുസ്വത്തുക്കൾ താവഴിയായും പുരുഷസന്തതികളുടെ സ്വയാർജ്ജിതസ്വത്തുക്കൾ മക്കൾക്കും മരുമക്കൾക്കും പപ്പാതിയായും ഭാഗം വെക്കണമെന്നു് ഈ ആക്റ്റ് നിഷ്കർഷിച്ചു.
എന്നാൽ, എൻ.എസ്.എസ്സിലെ പുരോഗമനേച്ഛുക്കളെ ഒന്നാം നായർ ആക്റ്റ് പൂർണ്ണമായും തൃപ്തിപ്പെടുത്തിയിരുന്നില്ല. അവരുടെ സമ്മർദ്ദഫലമായി 1925-ൽ തിരുവിതാംകൂറിൽ രണ്ടാം നായർ ആക്റ്റ് നടപ്പിലായി. പുതിയ ചട്ടപ്രകാരം, അനന്തരവന്മാർക്കു് അമ്മാവന്റെ സ്വത്തിൽ തീർത്തും ഭാഗാവകാശം ഇല്ലാതായി. അതോടൊപ്പം തന്നെ, നായർ സമുദായത്തിൽ ബഹുഭാര്യാത്വവും ബഹുഭർത്തൃത്വവും പരിപൂർണ്ണമായും നിയമവിരുദ്ധമാക്കി.
പിൽക്കാലത്തു് ഈഴവർക്കും തിരുവിതാംകൂർ നാഞ്ചിനാട്ടുവെള്ളാളർക്കും സമാനമായ സ്വത്തവകാശനിയമങ്ങൾ ആവിഷ്കരിക്കുന്നതിനു് നായർ സ്വത്തവകാശനിയമം മാതൃകയായി.
സംഘടന
മൂന്നു തലങ്ങളിൽ അധികാരവികേന്ദ്രീകരണം വിതരണം ചെയ്തിട്ടുള്ള സംഘടനയാണു് നായർ സർവ്വീസ് സൊസൈറ്റി. ഏറ്റവും താഴേത്തട്ടിൽ കരയോഗവും അതിനു മുകളിലായി താലൂക്ക് യൂണിയനുകളും ഏറ്റവും മുകളിൽ ആസ്ഥാനവും.
കരയോഗം
ഒരു പ്രദേശത്തെ നായർ കുടുംബങ്ങൾ ചേർന്ന് കരയോഗം രൂപീകരിച്ച് എൻ. എസ്. എസ്സിൽ രജിസ്റ്റർ ചെയ്യുന്നു. 18 വയസ്സിനുമേൽ പ്രായമുള്ള നായർ സമുദായാംഗങ്ങൾക്ക് കരയോഗത്തിൽ അംഗമായി ചേരാം. ഈ കരയോഗാംഗങ്ങളുടെ സഭ ആണ് കരയോഗം അഥവാ പൊതുയോഗം. അംഗത്വം നേടുന്നതിനു നിശ്ചിത ഫോറത്തിലോ എഴുതിയോ അപേക്ഷ നൽകണം. ഒന്നാം നമ്പർ കരയോഗം ഇപ്പോൾ പത്തനംതിട്ട ജില്ലയിൽ ഉൾപ്പെടുന്ന തട്ടയിൽ എന്ന സ്ഥലതാണ് രൂപീകരിച്ചത്. തട്ടയിലെ പുരാതന നായർ തറവാടുകളായ ഇടയിരേത്ത്‌ വീട്ടിലും കല്ലുഴത്തിൽ വീട്ടിലും ഒരേ ദിവസം
രാവിലെയും വൈകിട്ടുമായി
കരയോഗ അംഗങ്ങൾചേർന്ന് മൂന്നു വർഷത്തേക്ക് ഒരു ഭരണസമിതിയെ തിരഞ്ഞെടുക്കുന്നു. ഈ ഭരണസമിതിയിൽ നിന്ന് കരയോഗം പ്രസിഡന്റ്, വൈസ് പ്രസിഡന്റ്, സെക്രട്ടറി, ജോയിന്റ് സെക്രട്ടറി, ഖജാൻജി എന്നിവരെ പൊതുയോഗം തിരഞ്ഞെടുക്കുന്നു. കൂടാതെ താലൂക്ക് യൂണിയനിലേക്ക് രണ്ടു പ്രതിനിധികളേയും, ഇലക്ട്രോളർ മെമ്പർ ആയി ഒരാളെയും തിരഞ്ഞെടുക്കുന്നു. കരയോഗത്തിന്റെ എല്ലാ പ്രവർത്തനങ്ങളും നിർവഹിക്കുന്നത് കരയോഗം ഭരണസമിതിയാണ്. പ്രവർത്തന പരിധി, മറ്റുകാര്യങ്ങൾ എന്നിവയെ പറ്റി അംഗീകരിക്കപ്പെട്ട നിയമാവലി ഉണ്ടായിരിക്കും.
സ്ഥാപനങ്ങൾ
കേരളത്തിലെ വിദ്യാഭ്യാസരംഗത്തും ആരോഗ്യരംഗത്തും നായർ സർവീസ് സൊസൈറ്റിക്ക് തനതായ വ്യക്തിമുദ്ര പതിപ്പിക്കാൻ സാധിച്ചിട്ടുണ്ട്. സംസ്ഥാനത്തിന്റെ വിവിധ ഭാഗങ്ങളിലുള്ള സൊസൈറ്റിയുടെ വിദ്യാഭ്യാസ സ്ഥാപനങ്ങളും ആശുപത്രികളും തന്നെ ഇതിന് നല്ല ഉദാഹരണം.
വിദ്യാഭ്യാസ സ്ഥാപനങ്ങൾ (കോളേജ് മാത്രം)
ഇതിനുപുറമെ ഒട്ടേറെ എൽ.പി. സ്കൂളുകൾ, യു.പി. സ്കൂളുകൾ, ഹൈ സ്കൂളുകൾ, ഹയർ സെക്കണ്ടറി സ്കൂളുകൾ, വൊക്കേഷണ ഹയർ സെക്കണ്ടറി സ്കൂളുകള് എന്നിവയും സൊസൈറ്റിക്ക് കീഴിൽ പ്രവർത്തിക്കുന്നു.
ആശുപത്രികൾ
നായർ സർവീസ് സൊസൈറ്റിക്ക് കീഴിലുള്ള ആശുപത്രികൾ താഴെ പറയുന്നവയാണ്.
കരയോഗങ്ങളും മറ്റു സംഘടനകളും
എൻ.എസ്.എസിന്റെ കീഴിൽ 5,182 കരയോഗങ്ങളും (2009-ഇൽ 5,138) 4,232 വനിതാ സമാജങ്ങളും (2009-ഇൽ 4,100) 2,466 ബാലസമാജങ്ങളും പ്രവർത്തിക്കുന്നു.
അവലംബം
വർഗ്ഗം:കേരളത്തിലെ സമുദായസംഘടനകൾ വർഗ്ഗം:നായർ സർവീസ്‌ സൊസൈറ്റി
സുവർണ്ണശലഭം
പൊതുവെ വനങ്ങളിൽ കഴിയുന്ന ഒരു പൂമ്പാറ്റയാണ് സുവർണ്ണ ശലഭം (Caprona ransonnetii). ഇത് സുവർണ്ണപ്പരപ്പൻ എന്നും അറിയപ്പെടുന്നു. കാടുകളുടെ സമീപപ്രദേശങ്ങളിലും ഇവയെ കാണാറുണ്ട്.
ജീവിതരീതി
നീർത്തടങ്ങളുടെ ഓരത്തിരുന്ന് ലവണം നുകരുന്ന സ്വഭാവമുണ്ട്. വെയിൽ കായുന്ന ഇലപ്പുറത്തിരുന്നാണ്. ആൺശലഭങ്ങൾ മറ്റുപൂമ്പാറ്റകളെ തുരത്തിയോടിയ്ക്കുന്നത് കാണാം. കുതിച്ച് പായുന്ന പൂമ്പാറ്റയാണിത്. ദീർഘദൂരത്തിലും വളരെ ഉയരത്തിലും പറക്കാറില്ല. അരിപ്പൂവിൽ നിന്നും ചിരവപ്പൂവിൽ നിന്നും ആർത്തിയോടെ തേൻകുടിയ്ക്കുന്നത് കാണാം.
ശരീരപ്രകൃതി
ഈ ശലഭത്തിന് രണ്ട് തരത്തിലുള്ള രൂപം ഉണ്ട്.
മഴക്കാലം
മഴക്കാലത്ത് ചിറകുകൾക്ക് ഇരുണ്ട തവിട്ടുനിറമായിരിക്കും. ചിറകിൽ സുവർണ്ണനിറം പടർന്നിരിക്കും. പിൻചിറകിന്റെ മധ്യഭാഗം മഞ്ഞ കലർന്നിട്ടാണ്.
ഇണയെ ആകർഷിക്കൽ
ഇതിന്റെ പ്രധാന പ്രത്യേകത ഇത് ഇണയെ ആകർഷിക്കുന്ന രീതിയാണ്. പെണ്ണിനെ കാണുമ്പോൾ ആൺശലഭം മുൻകാലുകൾ പിന്നോട്ട് മടക്കിപ്പിടിയ്ക്കും. ആ സമയത്ത് ശലഭത്തിന്റെ മാറിൽ നിന്ന് ബ്രഷ് പോലുള്ള ചെറു രോമങ്ങൾ തള്ളിവരും. ആൺ ശലഭം താടി വളർത്തിയതാണെന്ന് അത് കണ്ടാൽ തോന്നും. ആണിന്റെ ഈ പെരുമാറ്റത്തിൽ പെൺശലഭം ആകൃഷ്ടരാകുകയാന് പതിവ്.
മുട്ടയിടൽ
ഇടം പിരി വലം പിരി തുടങ്ങിയ സസ്യങ്ങളിലാണ് മുട്ടയിടുന്നത്. ശലഭപ്പുഴുവിന് ഇളം പച്ചനിറമാണ്. ശിരസ് രോമാവൃതമാണ്.
പുഴുപ്പൊതി
പുഴുപ്പൊതി(പ്യൂപ്പ) വെളുത്തിട്ടാണ്. വെളുപ്പിൽ കറുപ്പും ഓറഞ്ചും നിറത്തിലുള്ള പുള്ളികൾ കാണാം.
ചിത്രങ്ങൾ
സുവർണശലഭത്തിന്റെ ജീവിതചക്രം
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഗ്രീക്ക് (വിവക്ഷകൾ)
ഗ്രീക്ക് എന്ന പദം, ഗ്രീക്ക് സംസ്കാരവും ചരിത്രവും ഉൾപ്പെടെ, ഗ്രീസിനെ സംബന്ധിക്കുന്ന എന്തിനെയും സൂചിപ്പിക്കാൻ ഉപയോഗിക്കുന്നു. പ്രസ്തുത പദം ഇവയും സൂചിപ്പിക്കാം:
പരുന്ത്
മറ്റ് ലിങ്കുകൾ
വർഗ്ഗം:പരുന്തുകൾ വർഗ്ഗം:പക്ഷികുടുംബങ്ങൾ വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ട്രലീസിലെ അന്തിമിയസ്
6-ആം ശതകത്തിൽ ജീവിച്ചിരുന്ന പുരാതന ഗ്രീക്ക് ഗണിതശാസ്ത്രജ്ഞനും ശില്പിയുമായിരുന്നു ട്രലീസിലെ അന്തിമിയസ് (474 – 558-ന് മുമ്പ്).
ജ്യാമിതിയിലെ കോണികങ്ങളെ നിർവചിക്കുന്നതിന് നിയന്ത്രണരേഖ അഥവാ ഡയറക്ട്രിക്സ് (directrix) ഉപയോഗിക്കാം എന്ന ഗണിതതത്ത്വം ആദ്യമായി പ്രയോജനപ്പെടുത്തിയത് അന്തിമിയസ് ആണ്. ഒരേ രേഖയിലൂടെ കടന്നുപോകുന്ന രശ്മികളെയും സമാന്തര രശ്മികളെയും മറ്റൊരു ബിന്ദുവിലേക്കു പ്രതിഫലിപ്പിക്കുവാൻ ഉതകുന്ന പ്രതലം ഇദ്ദേഹം കണ്ടെത്തി; അതാണ് ദീർഘവൃത്തം.
അവലംബം
വർഗ്ഗം:474-ൽ ജനിച്ചവർ വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
കോസ്‌റ്റാ കോൺകോർഡിയ കപ്പൽചേതം
2012 ജനുവരി 13 വെള്ളിയാഴ്ച രാത്രി ( ഇന്ത്യൻ സമയം ശനിയാഴ്ച പുലർച്ചെ) ആഡംബരക്കപ്പലായ 'കോസ്‌റ്റാ കോൺകോർഡിയ, മദ്ധ്യധരണ്യാഴിയിൽ ഇറ്റലിക്കു സമീപം ഐസോളോ ഡെൽ ഗിഗ്ലിഒ ( Isolo  del  Giglio) ദ്വീപിന്റെ തീരത്ത്‌ കടൽപ്പാറയിൽ ഇടിച്ചു ചരിഞ്ഞ്  പാതി മുങ്ങി. ദ്വീപിന്റെ തീരത്തിന് 300  മീറ്റർ സമീപം കൂടി  സഞ്ചരിച്ചിരുന്ന കപ്പൽ നാവിക ചിത്രത്തിൽ കാണിച്ചിട്ടില്ലാത്ത പാറയിൽ ഇടിക്കുകയും, വെള്ളം കയറിക്കൊണ്ടിരിക്കുമ്പോൾ  വീണ്ടും 1000  മീറ്ററോളം  മുന്നോട്ടു സഞ്ചരിക്കുകയും ചെയ്തു. അപ്പോൾ ഗിഗ്ലിഒ തുറമുഖത്തേക്ക് കപ്പൽ വെട്ടിത്തിരിച്ചപ്പോൾ ചരിഞ്ഞ് മുങ്ങാൻ തുടങ്ങി  എന്നാണ് അപകടത്തിൽ നിന്നും രക്ഷപ്പെട്ട ക്യാപ്ടൻ പറഞ്ഞത്. സിവിതാവേഷ്യ തുറമുഖത്തു നിന്ന്‌ വടക്കുപടിഞ്ഞാറൻ ഇറ്റലിയിലെ സവോനയിലേക്കു യാത്ര പുറപ്പെട്ട്‌ മൂന്നു മണിക്കൂർ കഴിഞ്ഞായിരുന്നു അപകടം.
രാത്രി യാത്രക്കാർ അത്താഴം കഴിച്ചുകൊണ്ടിരിക്കേ പൊടുന്നനേ ലൈറ്റുകൾ അണഞ്ഞു. വൻശബ്‌ദത്തോടെ കപ്പൽ ഉലഞ്ഞു. അത്താഴമേശയിൽനിന്നു പാത്രങ്ങൾ നിലത്തുവീണു. അതു ടൈറ്റാനിക്കിലെ ഒരു രംഗം പോലെയുണ്ടായിരുന്നു എന്ന് രക്ഷപ്പെട്ട യാത്രക്കാരിലൊരാളായ പത്രപ്രവർത്തക മാരാ പാംജിയാനി പറഞ്ഞു. പാറയിൽത്തട്ടിയ കപ്പലിന്റെ ഇടതുവശം 50 മീറ്ററോളം പിളർന്നു. കപ്പൽ ചെരിയുകയും ലൈഫ്‌ ജാക്കറ്റ്‌ ധരിക്കാൻ ക്യാപ്‌ടൻ നിർദ്ദേശിക്കുകയും ചെയ്‌തതോടെ യാത്രക്കാർ പരിഭ്രാന്തരായി. ചിലർ കടലിലേക്ക്‌ എടുത്തുചാടി.
കപ്പലിൽ യാത്രക്കാരും  ജീവനക്കാരുമായി 4232 പേരാണ് ഉണ്ടായിരുന്നത്. ഇവരിൽ മലയാളികൾ ഉൾപ്പെടെയുള്ള ഇന്ത്യക്കാരുമുള്ളതായാണു സൂചന. ചില യാത്രക്കാരുടെ മൃതദേഹങ്ങൾ കടലിൽനിന്നു കണ്ടെടുത്തു. . യാത്രക്കാരെയും ജീവനക്കാരെയും ലൈഫ്‌ ബോട്ടുകളിലും തീരസേനയുടെ ഹെലികോപ്‌ടറുകളിലുമായി രക്ഷപ്പെടുത്തി. കപ്പലിൽ ശേഷിക്കുന്നവരെ രക്ഷപ്പെടുത്താൻ ശ്രമം നടക്കുന്നു. ആകെ 6 പേർ മരണമടയുകയും 15 പേരെ കാണാതായി എന്നുമാണ് ബീ. ബീ. സീ റിപ്പോർട്ട്‌. .
രക്ഷപ്പെടുത്തിയവരെയെല്ലാം വിനോദസഞ്ചാരത്തിനു പേരുകേട്ട ചെറുദ്വീപായ ടസ്‌കാനിലെ സ്‌കൂളുകൾ, ഹോട്ടലുകൾ, പള്ളി എന്നിവിടങ്ങളിൽ പാർപ്പിച്ചു. തീര-നാവികസേന, വ്യോമസേന എന്നിവയുടെ അഞ്ചു ഹെലികോപ്‌ടറുകളാണു രക്ഷാപ്രവർത്തനത്തിൽ ഏർപ്പെട്ടത്‌. തീരസേനാംഗങ്ങളിൽ ഒരാൾ കപ്പലിൽ ഇറങ്ങി യാത്രക്കാരെ പ്രത്യേക ബാസ്‌കറ്റിൽ കയറ്റി ഹെലികോപ്‌ടറിലേക്ക്‌ ഉയർത്താൻ സഹായിച്ചു. കോസ്‌റ്റാ ക്രൂയിസ്‌ എന്ന കമ്പനിയുടേതാണു കപ്പൽ.
അവലംബം
Costa Concordia
രാംബരൺ യാദവ്
നേപ്പാളിന്റെ ആദ്യ പ്രസിഡന്റായി തിരഞ്ഞെടുക്കപ്പെട്ട നേതാവാണ് രാംബരൺ യാദവ് (ജനനം: ഫെബ്രുവരി 4, 1947 - ). രാജ്യത്തെ പ്രമുഖ രാഷ്ട്രീയകക്ഷിയായ നേപ്പാളി കോൺഗ്രസ്സിന്റെ ജനറൽ സെക്രട്ടറിയാണ് ഇദ്ദേഹം.
2008 ജൂലൈ 21-ന് നേപ്പാൾ ഭരണഘടനാസമിതിയിലെ വോട്ടെടുപ്പിൽ 594 അംഗങ്ങളിൽ 308 വോട്ടുനേടിയാണ്‌ രാംബരൺ വിജയിച്ചത്‌. ഏപ്രിലിൽ നടന്ന ഭരണഘടനാസമിതി തിരഞ്ഞെടുപ്പിൽ ചരിത്രവിജയം നേടിയ മാവോവാദികളുടെ പിന്തുണയുള്ള രാംരാജ പ്രസാദ് സിങ്ങിനെ പരാജയപ്പെടുത്തിയാണ്‌ രാംബരൺ ചരിത്രനിയോഗത്തിന് തിരഞ്ഞെടുക്കപ്പെട്ടത്.
അവലംബം
വർഗ്ഗം:1948-ൽ ജനിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:നേപ്പാൾ പ്രസിഡന്റുമാർ
തൊടീൽ
കേരളത്തിൽ ഒരു കാലഘട്ടത്തിൽ നില നിന്നിരുന്ന അയിത്തം എന്ന അനാചാരങ്ങളിൽ സ്ത്രീയെ സംബന്ധിക്കുന്ന ഒന്നാണ് തൊടീൽ. ഇത് ആർത്തവുമായി ബന്ധപ്പെട്ട ഒരു അനാചാരമാണ്. ഇന്ന് തൊടീൽ കേരളീയ സമൂഹത്തിൽ നിന്ന് അപ്രത്യക്ഷമായി എങ്കിലും അതിന്റെ നിഴലുകൾ ക്ഷേത്രങ്ങളിലൂടെയും മറ്റും ദൃശ്യമാണ്. സ്ത്രീ സ്വയം അശുദ്ധയാണ് എന്ന് കരുതുന്നിടത്തോളം ഈ ആചാരം സമൂഹത്തിൽ പരോക്ഷമായെങ്കിലും നിഴലിക്കും എന്ന് സാമൂഹ്യകാരന്മാർ അഭിപ്രായപ്പെടുന്നു
ആർത്തവകാലത്ത് സ്ത്രീകൾ മക്കളെപ്പോലും തൊടാൻ പാടില്ല. തൊട്ടാൽ മക്കൾക്കും ഭർത്താവിനും അയിത്തം സംഭവിക്കുന്നു. അവൾ വീടിനകത്ത് കയറാനോ ഭക്ഷണം പാകം ചെയ്യാനോ അർഹയല്ല. ഇക്കാലമത്രയും പ്രത്യേക മുറിയിൽ താമസിക്കേണ്ടതാണ്. മറ്റുള്ളവരുമായി ഇടപഴകാൻ നിരോധനം ഉള്ളതിനാൽ ക്ഷേത്രത്തിൽ പോകാനോ മറ്റും സവർണ്ണരായ സ്ത്രീകൾക്കു പോലും കഴിയുമായിരുന്നില്ല. ക്ഷേത്ര പ്രവേശനം നിഷിദ്ധമായിരുന്ന കീഴ് ജാതിക്കാർക്ക് പല വിധത്തിലുള്ള തൊടീൽ അയിത്തം അതത് ജാതി സമൂഹങ്ങൾ തന്നെ കല്പിച്ചിരുന്നു.
ചരിത്രം
എന്നാൽ ബ്രാഹ്മണീക ഹിന്ദുമത ഉടലെടുത്തതോടെ ബ്രാഹ്മണരുടെ പല ആചാരങ്ങളും അനുഷ്ഠാനങ്ങളും തനതു ആചാരങ്ങളുമായി തദ്ദേശീയരായ ജനങ്ങൾ ഏറ്റെടുത്തു.
തീണ്ടൽ
ഒരു നിശ്ചിത ദൂരപരിധിക്കടുത്തു വരിക എന്നതാണ് തീണ്ടൽ. ഏറ്റവും ഉയർന്ന ജാതി എന്നു കണക്കാക്കപ്പെട്ടിരുന്ന നമ്പൂതിരിമാർക്ക് അവരിലും താഴ്ന്ന ജാതിയായി കരുതിയിരുന്ന മറ്റു ജാതിക്കാരിൽ നിന്നും പാലിക്കേണ്ട ദൂരമാണ് തീണ്ട് അഥവാ തീണ്ടാപ്പാട്. ഇതേ വ്യവസ്ഥകൾ തന്നെ മറ്റു ജാതിക്കാരും അവരിലും താഴ്ന്ന ജാതി എന്നു കരുതിയിരുന്നവരിൽ നിന്നും പാലിക്കേണ്ടതായിരുന്നു. പലർക്കും പല ദൂര വ്യവസ്ഥകൾ ഉണ്ടായിരുന്നു.
ആധുനിക കേരളത്തിൽ
തൊടീൽ അതിന്റെ പൂർണ്ണ രൂപത്തിൽ കേരളത്തിലെ ഹിന്ദുസമുദായങ്ങളിൽ നിന്ന് അപ്രത്യക്ഷമായിട്ടുണ്ട്. എങ്കിലും ചില ആദിവാസി സമൂഹങ്ങൾക്കിടയിൽ ഈ അനാചാരം നില നിൽകുന്നു. ക്ഷേത്രത്തിൽ പോകുന്നതിൽ നിന്ന് ഒഴിഞ്ഞു നിൽകുക എന്ന നിലയിലേക്ക് മറ്റു സമൂഹങ്ങൾ മാറിയിട്ടുണ്ട്.
റഫറൻസുകൾ
വർഗ്ഗം:ദുരാചാരങ്ങൾ
വിഷ്ണുവർധൻ
കന്നഡ കൂടാതെ മലയാളം, തമിഴ്, ഹിന്ദി എന്നീ ഭാഷകളിലെ സിനിമകളിലും ഇദ്ദേഹം അഭിനയിച്ചിട്ടുണ്ട്. കൗരവർ എന്ന മലയാളചലച്ചിത്രത്തിലെ അഭിനയത്തിലൂടെ ഇദ്ദേഹം മലയാളികൾക്കിടയിൽ ശ്രദ്ധേയനായി.
യാത്രാമൊഴി, നരസിംഹം, മഴത്തുള്ളിക്കിലുക്കം തുടങ്ങി നിരവധി മലയാളചിത്രങ്ങളിൽ അഭിനയിച്ചിട്ടുള്ള പ്രശസ്ത കന്നഡ നടി ഭാരതിയാണു ഇദ്ദേഹത്തിന്റെ ഭാര്യ. കീർത്തി, ചന്ദന എന്ന് പേരുള്ള രണ്ട് വളർത്തു മക്കൾ ഉണ്ട് ഇദ്ദേഹത്തിന്.
കരിയർ
ഗിരീഷ് കർണാട് സം‌വിധാനം ചെയ്ത ദേശീയ അവാർഡ് നേടിയ ചിത്രം വംശ വൃക്ഷ ആണ് ഇദ്ദേഹത്തിന്റെ ആദ്യ ചിത്രം. എന്നാൽ നായകനായി അഭിനയിച്ച ആദ്യ ചിത്രം പുട്ടണ്ണ കനഗൽ സം‌വിധാനം ചെയ്ത നാഗരഹാവു എന്ന ചിത്രമാണ്. ഈ സിനിമയുടെ വിജയം വിഷ്ണുവർദ്ധനെ അറിയപ്പെടുന്ന ഒരു താരമാക്കി. ഈ ചിത്രത്തിലെ അഭിനയത്തിന് ഇദ്ദേഹത്തിന് മികച്ച നടനുള്ള ദേശീയപുരസ്‌ക്കാരവും ലഭിച്ചു.
ഇരുന്നൂറോളം ചിത്രങ്ങളിൽ അഭിനയിച്ചിട്ടുള്ള വിഷ്ണുവർദ്ധന് ഏഴു തവണ മികച്ച നടനുളള കർണാടക സർക്കാരിന്റെ പുരസ്‌കാരവും ഏഴു തവണ ഫിലിംഫെയർ പുരസ്‌ക്കാരവും ലഭിച്ചിട്ടുണ്ട്. നിരവധി കന്നഡ ചിത്രങ്ങൾക്കു വേണ്ടി പാടിയിട്ടുള്ള വിഷ്ണുവർദ്ധൻ അറിയപ്പെടുന്ന പിന്നണിഗായകൻ കൂടിയായിരുന്നു. ഭക്തി ഗാന ആൽബങ്ങളിലൂടെ ഗായകനായി മാറിയ അദ്ദേഹത്തിന്റേതായി ആദ്യം പുറത്തു വന്ന ആൽബം അയ്യപ്പസ്തുതിഗീതങ്ങളാണ്. നാഗരഹാവു, മുതിന ഹാര, ഹോംബിസിലു, ബന്ധന, നാഗറഹോളെ, യജമാന തുടങ്ങിയവ അദ്ദേഹത്തിന്റെ മികച്ച ചിത്രങ്ങളാണ്. മണിച്ചിത്രത്താഴ്, ഹിറ്റ്‌ലർ, രാജമാണിക്യം എന്നീ മലയാള സിനിമകൾ കന്നഡയിൽ പുനർനിർമ്മിച്ചപ്പോൾ വിഷ്ണുവർദ്ധൻ ആയിരുന്നു നായകൻ. കൗരവർ എന്ന മലയാളചിത്രത്തിൽ ഇദ്ദേഹം ശ്രദ്ധേയമായ കഥാപാത്രത്തെ അവതരിപ്പിച്ചിട്ടുണ്ട്.
മരണം
ചലച്ചിത്രലോകത്ത് നിറഞ്ഞുനിൽക്കുന്നതിനിടയിൽ തികച്ചും അപ്രതീക്ഷിതമായി 2009 ഡിസംബർ 30-നായിരുന്നു വിഷ്ണുവർധന്റെ അന്ത്യം. 59 വയസ്സായിരുന്നു അദ്ദേഹത്തിന്. മൈസൂരിലേയ്ക്ക് ഒരു പരിപാടിയിൽ പങ്കെടുക്കാൻ പോയ വിഷ്ണുവർധൻ അവിടെവച്ച് ഹൃദയാഘാതത്തെത്തുടർന്ന് അന്തരിയ്ക്കുകയായിരുന്നു. അദ്ദേഹത്തിന്റെ മരണം കർണാടകത്തിൽ വ്യാപകമായ പ്രക്ഷോഭങ്ങൾക്കിടയാക്കി. നിരവധി ആരാധകർ ആത്മഹത്യ ചെയ്യുകയും മറ്റുചിലർ ഹൃദയാഘാതം വന്ന് മരിയ്ക്കുകയും ചെയ്തു. പലയിടത്തും അക്രമസംഭവങ്ങളും റിപ്പോർട്ട് ചെയ്യപ്പെട്ടു. ശവസംസ്കാരച്ചടങ്ങിനിടയിലുണ്ടായ അക്രമങ്ങൾ തടയാൻ പോലീസ് പണിപെട്ടു. ഒടുവിൽ അദ്ദേഹത്തിന്റെ സുഹൃത്തും മറ്റൊരു പ്രമുഖ കന്നഡ നടനുമായ അംബരീഷ് ഇറങ്ങിത്തിരിച്ചു. മൃതശരീരം ബാംഗ്ലൂരിൽ പൂർണ ഔദ്യോഗിക ബഹുമതികളോടെത്തന്നെ സംസ്കരിച്ചു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:സെപ്റ്റംബർ 18-ന് ജനിച്ചവർ വർഗ്ഗം:ഡിസംബർ 30-ന് മരിച്ചവർ വർഗ്ഗം:കന്നഡചലച്ചിത്ര നടന്മാർ
ഏപ്രിൽ 27
ഗ്രിഗോറിയൻ കലണ്ടർ പ്രകാരം ഏപ്രിൽ 26 വർഷത്തിലെ 117(അധിവർഷത്തിൽ 118)-ാം ദിനമാണ്.
മറ്റു പ്രത്യേകതകൾ
വർഗ്ഗം:ഏപ്രിൽ 27
തിക്തകം
തിക്ത (കയ്പു) രസമുള്ള ആയുർവേദ ഔഷധ ദ്രവ്യങ്ങളെ മൊത്തമായി പറയുന്ന പേരാണ് തിക്തകം. ഈ ഗണത്തിൽ ഏറ്റവും ശ്രേഷ്ഠമായ ദ്രവ്യം പടോലം ആണ്. കുലകം, തിക്തം, പാണ്ഡുകം, കയ്ക്കശച്ഛദം, രാജീഫലം, പാണ്ഡുഫലം, രാജേയം, അമൃതഫലം, ബീജഗർഭം, പ്രതീകം, കുഷ്ഠഹാ കാസഭഞ്ജനം എന്നിവ പര്യായങ്ങൾ. ഇത് ആമത്തെ പചിപ്പിക്കും, ഹൃദ്യവും വ്യഷ്യവും ലഘുവും അഗ്നിദീപനവും സ്നിഗ്ധവും ഉഷ്ണവുമാണ്. കാസം, ജ്വരം, ത്രിദോഷം,കൃമി ഇവയെ ശമിപ്പിക്കും. വേര് സുഖവിരേചനത്തെയുണ്ടാക്കും. തണ്ട് കഫത്തേയും പത്രം പിത്തത്തേയും ഫലം ത്രിദോഷത്തേയും ശമിപ്പിക്കും. ഘൃതം, കഷായം, ചൂർണം തുടങ്ങിയ കല്പനകളായി ഉപയോഗപ്പെടുത്തുന്നു.
പാറേമ്മാക്കൽ തോമ്മാക്കത്തനാർ
പതിനെട്ടാം നൂറ്റാണ്ടിന്റെ രണ്ടാം പകുതിയിൽ കേരളത്തിലെ സുറിയാനി കത്തോലിക്കാ സമൂഹത്തിന്റെ നേതൃനിരയിലുണ്ടായിരുന്ന ഒരു പുരോഹിതനുമാണ് പാറേമ്മാക്കൽ തോമ്മാക്കത്തനാർ (ജനനം: 1736 സെപ്തംബർ 10; മരണം: 1799 മാർച്ച് 20). 1787 മുതൽ 1799 വരെ ഗോവർണ്ണദോർ സ്ഥാനത്ത് കൊടുങ്ങല്ലൂർ രൂപതയെ ഭരിച്ച തോമ്മാക്കത്തനാർ, പാറേമ്മാക്കൽ ഗോവർണ്ണദോർ എന്ന പേരിലും അറിയപ്പെടുന്നു. കരിയാറ്റിൽ‍ മല്പാനുമൊത്ത്, സുറിയാനി കത്തോലിക്കരുടെ തനിമയും ദേശീയാഭിലാഷങ്ങളും അംഗീകരിച്ചു കിട്ടാനുള്ള നിവേദങ്ങളുമായി തോമ്മാക്കത്തനാർ  പോർച്ചുഗലിലേയ്ക്കും റോമിലേയ്ക്കും നടത്തിയ യാത്ര, കേരളക്രൈസ്തവ സഭാചരിത്രത്തിലെ നിർണ്ണായക സംഭവങ്ങളിലൊന്നാണ്. അതിനൊടുവിൽ, വർത്തമാനപ്പുസ്തകം എന്ന പേരിൽ അദ്ദേഹം എഴുതിയ കൃതി, കേരള ക്രിസ്തീയചരിത്രത്തിലെ അടിസ്ഥാനരേഖകളിലൊന്നും  മലയാളത്തിലേയും മുഴുവൻ ഭാരതീയസാഹിത്യത്തിലെ തന്നെയും ആദ്യത്തെ യാത്രാവിവരണ ഗ്രന്ഥവുമാണ്.
പോർച്ചുഗലിൽ വച്ച് മെത്രാനായി അഭിഷേകം ചെയ്യപ്പെട്ട കരിയാറ്റിൽ‍ മല്പ്പാൻ മടക്കയാത്രക്കിടെ ഗോവയിൽ സംശയാസ്പദമായ സാഹചര്യത്തിൽ മരണമടഞ്ഞതിനാൽ, വിദേശദൗത്യം കഴിഞ്ഞ് മടങ്ങിയെത്തിയ തോമ്മാക്കത്തനാർ, ഗോവർണ്ണദോർ എന്ന സ്ഥാനപ്പേരോടെ സുറിയാനി ക്രിസ്ത്യാനികളുടെ ആത്മീയനേതാവായി. ടിപ്പു സുൽത്താന്റെ കേരളത്തിലെ പടയോട്ടത്തിന്റെ വിഷമഘട്ടത്തിൽ (ജനുവരി 1788-ഡിസംബർ 1790 )അദ്ദേഹമായിരുന്നു സുറിയാനി കത്തോലിക്കരുടെ അത്മീയാധികാരി. കേരളകത്തോലിക്കരുടെ ചരിത്രത്തിലെ മറ്റൊരു പ്രധാന സംഭവമായ 1787-ലെ അങ്കമാലി പള്ളിപ്രതിപുരുഷയോഗത്തിൽ അദ്ധ്യക്ഷനായിരുന്നതും ഗോവർണ്ണദോർ തോമ്മാക്കത്തനാരായിരുന്നു. സുറിയാനി കത്തോലിക്കരുടെ അവകാശപ്രഖ്യാപന രേഖയെന്ന നിലയിൽ പ്രാധാന്യമുള്ള അങ്കമാലി പടിയോല ആ യോഗത്തിന്റെ തീരുമാനങ്ങൾ ഉൾക്കൊള്ളുന്നു. വിദേശദൗത്യത്തിൽ വഹിച്ച പങ്കും, വർത്തമാനപ്പുസ്തകത്തിലെ ദേശാഭിമാന ഭരിതമായ നിരീക്ഷണങ്ങളും, ഗോവർണ്ണദോർ എന്ന നിലയിൽ നൽകിയ നേതൃത്വവും മൂലം തോമ്മാക്കത്തനാർ സുറിയാനി കത്തോലിക്കാ സമൂഹത്തിന്റെ ചരിത്രത്തിലെ നായകപുരുഷന്മാരിലൊരാളും ആ സമൂഹത്തിന്റെ ദേശീയബോധത്തിന്റേയും വിദേശീയസഭാനേതൃത്വത്തിൽ നിന്നുള്ള മോചനത്തിനുവേണ്ടിലുള്ള അഭിലാഷത്തിന്റേയും പ്രതീകവ്യക്തിത്വവും ആയി പരിഗണിക്കപ്പെടുന്നു.
ജീവിതാരംഭം
ഇക്കാലത്ത് കോട്ടയം ജില്ലയിൽ മീനച്ചിൽ താലൂക്കിലെ പാലായ്ക്കു സമീപമുള്ള കടനാട് എന്ന ഗ്രാമത്തിലാണ് തോമ്മാക്കത്തനാർ ജനിച്ചത്. കുരുവിളയും അന്നയും ആയിരുന്നു മാതാപിതാക്കൾ. മീനച്ചിൽ ശങ്കരൻ കർത്താവിന് ശിഷ്യപ്പെട്ട് മൂന്നു വർഷം സംസ്കൃതവും കടനാട്ടിൽ കാനാട്ട് അയ്പു കത്തനാരിൽ നിന്ന് സുറിയാനിയും പഠിച്ച അദ്ദേഹം ആലങ്ങാടു സെമിനാരിയിൽ വൈദികവിദ്യാർത്ഥിയായിരിക്കെ ലത്തീൻ, പോർച്ചുഗീസ് ഭാഷകളും പഠിച്ചു. 1761-ൽ പൗരോഹിത്യപ്രവേശനത്തെ തുടർന്ന് അദ്ദേഹം സ്വന്തം ഇടവകയായ കടനാട് പള്ളിയിൽ വികാരിയായി. ഈ സ്ഥാനത്തിരിക്കെയാണ് അദ്ദേഹം കരിയാറ്റിൽ മല്പാന്റെ നേതൃത്വത്തിൽ യൂറോപ്പിലേയ്ക്കു പോയ സുറിയാനി കത്തോലിക്കരുടെ നിവേദക സംഘത്തിൽ അംഗമായി തെരഞ്ഞെടുക്കപ്പെട്ടത്.